
BENEDICTUS PP. XV 


DILECTE FILI NOSTER ET VENERABILES FRATRES 
SALUTEM ET APOSTOLICAM BENEDICTIONEM 


In hac tanta aerumnarum atque angustiarum mole, quae 
ultra modum acerbissimis hisce temporibus Nos undique 
premunt, - « praeter illa quae extrinsecus sunt, instantia mea 
« quotidiana, sollicitudo omnium ecclesiarum », ut apostolicis 
verbis utamur, * maiore nuper sollicitudine gravioribusque cu- 
ris prosecuti sumus, dilecte Fili Noster et venerabiles Fratres, 
repentinos illos casus ac turbulentissimos rerum publicarum mo- 
tus, qui apud vestros finitimosque populos acciderunt, quique 
adhuc suspensos tenent animos expectatione futuri. 

Verum inter haec ipsa tenebricosa tempora et communium 
rerum perturbationes, e regionibus iisdem vestris, lucis veluti 
radius quidam affulget, spei bonae laetitiaeque nuncius, iucunda 


4 II, Cor., x1, 28. 

scilicet recordatio primum partae duodecim abhinc saeculis Ger- 
maniae populis christianae salutis, misso ad eosdem Bonifacio, 
Romani Pontificis auctoritate Evangelii praecone, ac Sedis Apo- 
stolicae legato: de qua quidem re, mutui solatii ac paternae gra- 
tulationis causa, in praesenti vobiscum colloqui iuvat. 

Hanc enim spem laetitiamque Nostram dum plane ex animo 
communicamus vobiscum testem amoris in vos Nostri in ve- 
stramque gentem universam paternae benevolentiae, simul an- 
tiquam illam germanici populi cum hac Apostolica Sede coniun- 
ctionem partim iucundissime commemoramus, partim vehe- 
mentissime desideramus; quae prima apud vos fidei initia posuit 
ac laetissima incrementa dedit, post commissam tanto viro a 
Sede Apostolica romanam legationem, singulari deinde rerum 
gestarum gloria nobilitatam atque ipso demum sanguine mar- 
tyris confirmatam. 

Expleto autem ab iisdem beatissimis catholicae religionis 
initiis duodecimo saeculo, cernimus iure apparari apud vos, 
quantum fert temporis conditio, saecularia solemnia, quae no- 
vum illud christianae humanitatis aevum, Bonifacii legatione 
ac praedicatione inchoatum eiusdemque alumnorum ac succes- 
sorum ope propagatum, unde Germaniae salus ac prosperitas 
omnis exordium duxit, grata memoria revocent ac dignis lau- 
dibus celebrent. 

Neque enim praeteritarum tantum rerum laetam recorda- 
tionem ac faustam celebrationem scimus vos spectare, dilecte 
Fili Noster et venerabiles Fratres, sed praesentium veluti quam- 
dam perfectionem atque etiam affuturae unitatis ac pacis reli- 
giosae optatissimam instaurationem. Nam haec bona sunt ma- 
xima, ab una christiana fide et charitate profecta, quae Christus 
Deus ac Dominus Noster e coelo delata, Ecclesiae suae ac suo in 
terris Vicario, Romano Pontifici, retinenda, propaganda ac vin- 
dicanda commisit. Hinc illa necessaria cum hac Apostolica Sede 
coniunctio, cuius Bonifacius vester perfectissimus praeco exti- 
tit atque exemplar: hinc item potior quaedam et mutua amoris 
officiorumque consensio Romanam Sedem inter ac vestram gen- 

tem, ab eodem Bonifacio tum primum Christo et Christi in ter- 
ris Vicario mirifice devinctam. 

Quam quidem unitatem et consensionem summam comme- 
morantes, eandem votis omnibus cupimus revocari apud omnes, 
ut sit « omnia et in omnibus Christus ». ' 

Vix enim recoli sine iucundissimo quodam animi sensu ea 
nunc possunt, tanto saeculorum intervallo, quae candida narra- 
tione scriptores aetatis illius antiquissimi, in primisque Bonifa- 
cii fere aequalis Willibaldus episcopus, cum de ceteris sanctis- 
simi viri virtutibus ac rebus gestis, tum vero potissimum de eius- 
dem legationis Romanae apud Germaniae populos initiis atque 
incrementis felicissimis tradiderunt. 

Diuturno siquidem vitae religiosae tirocinio instructus, 
quod puer innocentissimus inierat in patria, atque aliquod etiam 
periculum apostolicae vitae inter barbaras gentes veluti explo- 
ratoris in modum expertus, id Bonifacius intellexit et. certum 
apud se statuit nullum posse colligi magnum stabilemque fru- 
ctum, nisi consensio et approbatio, atque adeo propria missio 
seu mandatum Apostolicae Sedis accederet. 

Quapropter et honorificentissima abbatis dignitate depulsa, 
et sodalium religiosorum adversis conatibus lacrimisque supe- 
ratis, valedicens fratribus, et profectus per longa terrarum spa- 
tia perque ignotas maris vias, limina B. Petri apostoli prospere 
aggressus est, ibique venerabilem Sedis Apostolicae Papam bea- 
tae memoriae Gregorium secundum affatus, « omnem sibi per 
ordinem itineris sui atque adventus occasionem manifestavit, et 
quali anxius desiderio diutius desudasset aperuit ». Tum vero 
hominem sanctum « sanctus Papa hilari vultu arridentibusque 
« oculis » excepit, nec modo semel est allocutus, sed « sedulum 
« deinceps cum eo habebat quotidianae disputationis collo- 
« quium », * ac tandem amplissimis verbis et scriptis etiam lit- 
teris, eidem in cunctis Germaniae populis curam Evangelii prae- 
dicandi commisit. 


1 Coloss., III, 11. 
2 Vita S. Bonifacit auctore WILLIBALDO, c. V, 13-14. 

His vero litteris * Pontifex multo luculentius etiam quam 
scriptores illius aetatis qui mandatum « Apostolicae Sedis », 
sive « apostolici Pontificis » commemorant, quo spectaret idem 
et quam late pateret, explicat atque commendat. 

Nam tanta eum alloquitur gravitate verborum et pondere 
auctoritatis ut vix maiore quis possit: « exigit - inquit - manife- 
« Stata nobis religiosi propositi tui pie in Christo flagrantis in- 
« tentio et approbata sincerissimae fidei tuae perlata relatio ut 
« ad dispensationem verbi divini, cuius per gratiam Dei curam 
« gerimus, te comministro utamur ». Demum dilaudata doctrina, 
indole, proposito, atque suprema Sedis Apostolicae auctoritate 
interposita, quam Bonifacius ipse invocaverat, hoc solemni veluti 
praecepto concludit: « Ideo in nomine indivisibilis Trinitatis, 
« per inconcussam auctoritatem beati Petri apostolorum prin- 
« cipis, cuius doctrinae magisteriis dispensatione fungimur et lo- 
« cum sacrae Sedis administramus, modestiam tuae religionis 
« instituimus atque praecipimus, ut in verbo gratiae Dei ... ad 
« gentes quascumque infidelitatis errore detentas properare Deo 
« comitante potueris, ministerium regni Dei per insinuationem 
« nominis Christi Domini Dei nostri veritatis suasione designes » ; 
admonens tandem, ut et disciplinam sacramenti initiandorum 
« ex formula officiorum sanctae Apostolicae Sedis » teneat et 
quod actioni susceptae sibi deesse perspexerit, Pontifici Romano 
significet. 

Iam ex iisdem amplissimis litteris quis non intelligat quan- 
tam pie foverit sanctus Pontifex in Bonifacium ipsum volunta- 
tem atque amoris venerationem, quantam in omnes Germaniae 
populos sollicitudinem curamque paternam, quibus tam san- 
ctum, tamque sibi dilectum Evangelii praeconem destinaverit ? 

Atque huius quidem conscientia mandati, cum charitate 
Christi coniuncta, continuo urgebat apostolicum virum, solaba- 
tur afflictum, iacentem erigebat, suisque viribus diffisum lega- 
tionis sacrae confidentia roborabat. Quod statim apparuit cum 
primo adventu in Boioariam Thuringiamque, ut narrantem se- 

quamur eiusdem aetatis scriptorem, « iuxta insitum sibi manda- 
« tum apostolici pontificis, senatores denique plebis, totius po- 
« puli principes verbis spiritualibus affatus est eosque ad veram 
« agnitionis viam et intelligentiae lucem provocavit ». * 

Haec eadem conscientia delatae sibi legationis ab otio deter- 
rens, @ quietis etiam vitae rationibus, quibus in uno moratus 
loco tamquam in portu conquiesceret, perpetuo abstraxit; ad 
asperrima quaeque atque humillima aggredienda, in Dei glo- 
riam et animarum salutem sive comparandam sive augendam 
unice intentum, permovit. 

Qua vero devotione ac pietate e nutu pendebat Sedis Apo- 
stolicae, cui legationem illam suam referebat acceptam, eadem 
Romam litteras submittebat ac nuntios, ut cum primum lega- 
tionis curriculo inito, « Patri venerabili Apostolicae Sedis ponti- 
« fici universa quae circa illum Domino donante facta sunt ... per 
« ordinem revelavit », ac « de rebus quae ad quotidianam Eccle- 
« siae Dei necessitatem populique proventum pertinebant, plura 
« ob consilium Sedis Apostolicae interrogando conscripsit ». ? 

Atque id quidem praestabat Bonifacius singulari quodam 
ac proprio pietatis sensu, quem ipse senex candide aperiebat 
Zachariae Pontifici rescribens : « Postquam me ante annos prope 
« triginta sub familiaritate et servitio Apostolicae Sedis, an- 
« nuente et iubente venerandae memoriae antistite apostolico 
« Gregorio anteriore, voto constrinxi, quidquid mihi laetitiae vel 
« tristitiae acciderat, apostolico pontifici solebam indicare, ut in 
« laetis simul laudaremus Deum et in tristibus eius consilio ro- 
« borarer ». * 

His gemina documenta passim occurrunt quae inter strenuum 
hunc Evangelii praeconem atque Apostolicam Sedem et nun- 
quam intermissum litterarum commercium et mirificam volun- 
tatum consensionem demonstrant, quatuor continenter Pontifi- 
cum gloriosae memoriae fausto regimine continuatam. 


1 Vita 8. Bonifacti, cap. VI, 16. 
2 Tbid., VII, 19. 
8 Hp. LIX (al. LVII). 

Nam et ipsi Romani Pontifices nullum praetermittebant lo- 
cum curamve legati sollertissimi adiuvandi fovendique sui, et 
rursus Bonifacius nihil prorsus negligebat, nihil unquam studii 
officiique remittebat, quin tantorum Pontificum, quos parentum 
loco venerabatur ac diligebat, legatione sanctissime fungeretur, 
atque etiam abunde superaret. 

Gregorius igitur Pontifex probe intelligens quam late pa- 
teret evangelicus campus a se Bonifacio demandatus, quamque 
laeta messis albesceret, maxima quidem multitudine plebis ad 
consortium sanctae Ecclesiae per ipsum adscita, summum eidem 
Sacerdotii gradum communicandum atque episcopalem totius 
Germaniae provinciam imponendam decrevit. Cui vicissim Bo- 
nifacius, qui prius Willibrordo amicissimo suo restiterat, « quia 
« contradicere huic tanto pontifici Apostolicae Sedi praelato non 
« auderet, consensit etiam et obedivit ». Hunc autem honorem 
amplissimum ex parte sua Romanus Pontifex altero cumulavit, 
sive honore sive beneficio penitus singulari atque Germanorum 
posteritati commendando, cum familiaritatem Sedis Apostolicae 
tam Bonifacio quam omnibus eidem subiectis ex hoc in futurum 
condonavit. * Quam videlicet familiaritatem Gregorius ipse mul- 
tis ante argumentis indiciisque demonstraverat, ut litteris scri- 
ptis compluribus, ad reges et principes, ad episcopos, abbates 
clerumque universum; ad populos ipsos, quaamquam vel barba- 
ros, vel recens ad fidem revocatos, omnibus illud idem edicens 
ut magno illi « Dei famulo ad illuminationem gentium ab hac 
« apostolica atque catholica Dei Ecclesia destinato assensum vel 
« concursum » praeberent. ? 

Eandem iterum Bonifacii Sedisque Apostolicae familiarita- 
tem et amicitiae communionem confirmavit Gregorius III in 
pontificatu successor, cum Bonifacius electo nuntios misisset; 
qui quidem « prioris amicitiae foedera, quae misericorditer ab 
« antecessore suo sancto Bonifacio eiusque familiae collata sunt 
« manifestaverunt », itemque « devotam eius in futurum humi- 


1 Vita S. Bonifacii, c. VII,421. 
* Ep. Sollicitudinem nimiam inter Bonif. ep. XVII (al. VJ). 

« litatis Apostolicae Sedi subiectionem narraverunt » ac tandem 
« ut familiaritati ac communioni sancti Pontificis atque totius 
« Sedis Apostolicae ex hoc devote subiectus communicaret, 
« quemadmodum edocti erant » precati sunt. ' Hos vero nuntios 
Pontifex et benignissime excepit et Bonifacio novis delatis hono- 
ribus, ipsoque « archiepiscopatus pallio, cum muneribus diver- 
« sisque sanctorum reliquiis honorifice remisit ad patriam ». Qui- 
bus amoris significationibus vix dici potest quam « gratulabun- 
« dus, ApostolicaeSedis nimium confortatus devotionis suffragio, 
« Opeque divinae misericordiae inspiratus » ? vir ille apostolicus 
ad maxima quaeque ac difficillima aggredienda vires animum- 
que reciperet; nova exaedificare templa, hospitia, monasteria, 
castella, novas percursare regiones Evangelium promulgando, 
novas riteque circumscriptas dioeceses constituere aut consti- 
tutas reformare, in iisve radicitus vitia, schismata erroresque 
convellere, tum serere ubique genuina fidei vitaeque christia- 
nae germina, recta dogmata ac virtutes; tum etiam, auditori- 
bus usus quampluribus a se institutis alumnis pietatis, populari- 
bus quoque suis bene multis, ex Anglia accitis, gentes barbaras 
saepe et immanitate efferatas ad humanum civilemque cultum 
informare. 

Ac tamen inter tot ac tanta incoepta, tam multis licet rebus 
praeclare ac sanctissime gestis nobilitatus, cum assiduis simul 
insectationibus, adversitatibus, angoribus etiam animi conflicta- 
retur, aetate praeterea iam a diuturnis laboribus devexa ad quie- 
tem, nec se intolerantius iactabat nec ullum dabat quieti locum, 
sed iussa semper Pontificis opemque respiciebat. Quare « tertio 
« propter familiarem sancti apostolici Pontificis totiusque cleri- 
« catus communionem, discipulorum comitante coetu, Romam 
« venit ut apostolici videlicet Patris salubri frueretur collequio, 
«et sanctorum se, iam aetate provectus, orationibus commen- 
« daret ». ° Tum vero etiam tertio benigne est a Domino aposto- 


1 Vita S. Bonifacti, c. VIII,* 25. 
2 [bid., c. VIII, 25sq. 
3 Ibid., c. IX, 27’sq. 

lico susceptus, ac denuo « cum muneribus et reliquiis Sanctorum 
« honorifice ditatus », commendatitiis item epistolis cumulatus 
amplissimis, ut ex earum ipsis exemplis apparet ad nos usque 
perlatis. 

Utrique autem Gregorio, cum Romani Pontificatus, tum po- 
tioris in Germanos eorumque Apostolum sollicitudinis haeres 
Zacharias successit, qui veterem coniunctionem non modo reno- 
vavit sed mirifice auxit, confidentius etiam utens fortasse cum 
Bonifacio ac benevolentius; et vicissim cum Zacharia Bonifa- 
cius, nuntiis compluribus atque epistolis familiarissimis ultro 
citroque missis. Hisce siquidem, inter alia quae commemorare 
longum est, suavissimis verbis legatum alloquitur suum Roma- 
nus Pontifex: « Cognoscat, frater charissime, tua sancta fra- 
« ternitas, ita dilectionem tuam habere in nostris praecordiis, ut 
« te praesentialiter quotidie videre desideremus et ita te in no- 
« stro consortio habeamus ut certe ministrum Dei et dispensato- 
«rem Ecclesiarum Christi ». * 

Iure igitur meritoque rescribens Germaniae Apostolus ex- 
tremis vitae suae annis Stephano Pontifici, Zachariae successori, 
hoc unum « discipulus Romanae Ecclesiae intimis ac viscera- 
« tis obnixe flagitat precibus, ut familiaritatem et unitatem Se- 
« dis Apostolicae ab almitatis suae clementia impetrare et habere 
« Mereatur ». 

Hac firmissima permotus fide, hac pietate et charitate in- 
flammatus Bonifacius quam Sedi Apostolicae fidelitatem coniun- 
ctionemque singularem ex umbratili vitae monasticae palaestra 
primum hausisse videtur in patria, quam deinde, in apertum 
certamen vitae apostolicae progressurus, Romae, super corpus 
ipsius B. Petri Apostolorum Principis, sacro interposito iureiu- 
rando promiserat, quam denique veluti sui apostolatus formam 
ac susceptae legationis regulam, in medium discrimen aciemque 
produxerat, eamdem et constantissime retinuit, et ceteris etiam 


1 Ep. Susceptis, inter Bonif. ep. LI (al. L). 
Ep. LX XVIII. 

omnibus, quos per Evangelium genuisset, vehementer commen- 
dare nunquam destitit, atque tanta sedulitate inculcare ut illam 
veluti testamenti loco reliquisee videretur. 

Ita enim senex laboribusque confectus, quamquam de se 
humillime praedicabat: « ultimus et pessimus sum omnium le- 
« gatorum, quos catholica et apostolica Romana Ecclesia ad prae- 
« dicandum Evangelium destinavit », Romanam tamen illam 
legationem suam prae se ferebat, eaque unice glorians in Do- 
mino, ipse se « legatum Germanicum sanctae catholicae aposto- 
« licae romanae Ecclesiae » appellare gaudebat, professus devo- 
tum servum Romanorum Pontificum pro auctoritate sancti Pe- 
tri et subditum discipulum atque obedientem esse velle. 

Tam alte insederat eius animo ac penitus haerebat quod Cy- 
prianus martyr, antiquissimae traditionis Ecclesiae testis, firmis- 
sime adserebat: « Deus unus est, et Christus unus et una Eccle- 
« sia et cathedra una super Petrum Domini voce fundata »; ? 
quod item Ambrosius, magnus ille Ecclesiae Doctor, praedica- 
bat: « ubi Petrus, ibi Ecclesia; ubi Ecclesia, ibi nulla mors, sed 
« vita aeterna », *° quodque denique Hieronymus sapientissime 
docebat: « Ecclesiae salus in summi Sacerdotis dignitate pen- 
« det, cui si non exsors quaedam et ab omnibus eminens detur 
« potestas, tot in ecclesiis efficientur schismata quot sacer- 
« dotes ». * 

Quod utique tristissima quoque veterum discordiarum hi- 
storia testatur, eorumque omnium, quae redundarunt ex illo 
fonte, malorum experientia confirmat; quae tamen commemo- 
rare, tot aliis calamitatibus cruentisque caedibus oppressos, mi- 
nime iuvat in praesenti, sed communibus potius lacrimis atque, 
si fieri posset, aeterna oblivione delere. 

Praestat igitur veteris potius unitatis memoriam revocare 
coniunctionisque necessitudinem celebrare quae inter principem 


1 Hp. LXVII (al. XXII). 

2 CyprRIANI Ep. XDIII, 5. 
3 Enarr. in Ps. XL, n. 30. 

4 Contra Lucif., 9. 

Germanorum Apostolum Bonifacium universamque Germaniae 
gentem atque hanc Apostolicam Sedem intercessit; e cuius lega- 
tione omnis est apud Germanos@rofecta religio et prosperitas 
ipsa humani civilisque convictus. 

De qua quidem plura proferri possunt, ut optime nostis, di- 
lecte Fili Noster et venerabiles Fratres, perutili sane recorda- 
tione commemoranda. At satis multa iam protulimus, et nimis 
fortasse multa, dum res agitur in promptu et sane planior quam 
ut prolixa oratione multisque argumentis indigeat. Quod si haec 
fusius, quam necessitas postulabat, commemoravimus, id pro- 
pterea placuit, ut vobiscum memoria vetera repetentes nonnihil 
solatii ad praesentia aequiore animo perferenda perciperemus, 
in spem erecti affuturae quam primum huius redintegrationis 
unitatis, coniunctionisque Ecclesiae in multitudine pacis atque 
in vinculis charitatis. 

In iis enim immorari ijucundum eoque iucundius, quod Bo- 
nifacii decessoris vestri exempla virtutesque singulares, in pri- 
misque illam amicitiae coniunctionisque necessitudinem quam 
hisce litteris celebrandam suscepimus, in vestris conspicimus 
atque admiramur vitae rationibus repraesentatam Nobis et quo- 
dammodo expressam. Vivit enimvero apud vos et gloriosissime 
vivit vester Germaniae Apostolus; vivit, ut ipse se appellabat, 
« Legatus Germanicus catholicae Romanae Ecclesiae », eandem 
suam illam Romanam legationem veluti sustinens adhuc pre- 
cibus, exemplis, rerumque gestarum memoria, quibus profecto 
« defunctus adhuc loquitur». At vero ita loquens, populos quon- 
dam suos ad unitatem potissimum Ecclesiae Romanae invitare 
atque adhortari ille videtur, fidus interpres ac praeco Magistri 
et Servatoris nostri Iesu, qui hoc potissimum precatur et com- 
mendat suis « ut unum sint ». 

Invitat ille quidem coniunctiores Ecclesiae alumnos ut ar- 
ctius amantiusque adhaerescant; invitat ceteros, ab unitate ab- 
scissos, ut ad eiusdem sinum Ecclesiae Matris pie se fidenterque 
recipiant, veteribus sepositis odiis, simultatibus, praeiudicatis 
opinionibus; omnes denique christifideles sive recens adscitos, 

sive iam pridem cooptatos, ut in eiusdem consensione fidei et 
coniunctione voluntatum perseverent; ex qua tandem divina flo- 
reat Charitas atque ipsa etiam civilis hominum societatis con- 
cordia. 

Quis autem non hanc Patris invitationem adhortationem- 
que exaudiat? Quis paternam doctrinam, exempla, vocem deni- 
que ipsam despiciat? Nam ut scriptoris item antiqui, popularis 
vestri, candidissima verba usurpemus in primis opportuna, cum 
Romanae Bonifacii legationis apud vos centenaria memoria re- 
colitur, « si iuxta Apostolum patres carnis nostrae habuimus eru- 
« ditores et reverebamur, nonne multo magis obtemperabimus 
« patri spirituum ? Pater namque spiritualis non solum Deus om- 
« nipotens dicitur, sed etiam omnes, quorum doctrina et exempla 
«ad agnitionem veritatis instruimur, ad stabilitatem religionis 
« incitamur. Sicut et Abraham ob fidei obedientiaeque suae me- 
« ritum, cunctis imitandum, pater omnium dictus est in Christo 
« credentium, haud aliter sanctus praesul Bonifacius omnium 
« Germaniae incolarum pater dici potest pro eo, quod illos verbo 
« praedicationis primitus Christo genuit, exemplis confirmavit, 
« postremo animam quoque suam pro ipsis posuit, qua charitate 
« nemo maiorem valet exhibere ». * 

Illud tamen adiungimus, dilecte Fili Noster et venerabiles 
Fratres, - quamquam id vestrum scimus latere neminem, - miram 
hance Bonifacii charitatem, non unius Germaniae finibus circum- 
scriptam, populos omnino omnes, inter se inimicissimos licet, 
esse complexam ; quemadmodum et potiore quidem amore, iuxta 
ordinem virtutis, complexus est Germaniae apostolus finitimam 
Francorum gentem, cuius aeque reformator extitit prudentissi- 
mus; ac « de stirpe et prosapia Anglorum procreatos » populares 
suos, quibus praecipue « eiusdem generis vernaculus, universa- 
« lis Ecclesiae legatus et servus Sedis Apostolicae », fidei catho- 
licae, eisdem aS. Gregorii Magni Pontificis legatis Romanis illa- 
tae, propagationem, apud Saxonum quoque populos ex eodem 


1 Vita S. Bonifacii auctore OTHLONO monacho, lib. 1, cap. ult, 

ortos genere obtinendam, ac denique « unitatem et communio- 
«nem dilectionis » custodiendam amantissime commendavit. * 

Quoniam vere charitas - ut eiusdem verba scriptoris, quem 
supra laudavimus, iterum Nostra faciamus - est « bonorum 
« Omnium origo ac finis, Nos etiam in hac terminum ponamus », * 
dilecte Fili Noster et venerabiles Fratres. Id igitur votis omni- 
bus comprecamur ut in hac perturbata hominum societate, 
Omunipotentis Dei Ecclesiaeque suae instauratis iuribus, legibus, 
cultu ac memoria denique ipsa revocata, charitas christiana re- 
virescat, quae cum bellis odiisque furentibus tum dissidiis, schi- 
smatis atque erroribus serpentibus undique finem imponens, po- 
pulos inter se foedere devinciat arctiore quam fluxis hominum 
pactis, unitate fidei potissimum et veteris coniunctionis consue- 
tudine, seu necessitudine potius, cum hac Apostolica Sede, quam 
Christus Dominus noster veluti quoddam familiae in terris suae 
fundamentum constitutam voluit, et virtutibus, sapientia, labo- 
ribus tot Sanctorum atque ipso denique Martyrum, ut Bonifacii 
vestri, sanguine consecratam. 

Hac autem consensione fidei et voluntatum coniunctione 
ubique terrarum instaurata, illud Nos etiam usurpare iure quo- 
dam Nostro videbimur, de plebe christiana universa, quod Ro- 
mani conscientia primatus ac sacra Apostolicae Sedis auctori- 
tate permotus, iam inde a primo saeculo christiano peculiariter 
conscribebat Clemens Papa Corinthiis: « Gaudium et laetitiam 
« nobis praestabitis, si oboedientes facti iis quae scripsimus per 
« Spiritum Sanctum resecetis illegitimum zeli vestri studium 
« secundum exhortationem quam de pace ac concordia fecimus 
« in hac epistola ». ° 

Atque utinam hoc nobis omnibus Bonifacius Apostolus ac 
Martyr impetret, ac populis praesertim, potiori iure, sive origine 
sive electione suis: illud utique idem e beatorum sedibus perfi- 
ciens quod ipso fatente efficere nunquam cessavit in terris: 


Bontr. Ep. XXXIX (al. XXXVI). 
Ibid. 
3S, Crem, Rom,, Ep. I ad Corinthios, LXILI. 

« quantoscunque audientes vel discipulos in ista legatione mihi 
« Deus donaverit, ad oboedientiam Apostolicae Sedis invitare et 
« inclinare non cesso ». * 

Huius interea auspicem spei laetissimique fructus vestro- 
rum solemnium, Apostolicam Benedictionem amantissime im- 
pertimus, simulque ad augendam solemnitatem S. Bonifacii 
haec de sacro Ecclesiae thesauro perlibenter concedimus: 


I. Quovis die proximorum mensium I[unii et Iulii, exceptis 
diebus Pentecostes, Corporis Christi et SS. Apostolorum Petri et 
Pauli, in omnibus Germaniae Ecclesiis et Oratoriis publicis vel 
semipublicis, ubi solemnia saecularia agentur, cuilibet sacerdoti 
utriusque cleri Missam de Sancto, tum in triduana supplicatione 
tum in ipso fausto die celebrare liceat. 

II. Quo die festum agetur, Antistes loci vel per se vel per 
alium ab ipso deputandum Papalem Benedictionem impertiri 
queat. 

III. Quicumque Germaniae Ecclesias ubi saeculare festum 
celebrabitur, eo ipso die inviserint, Indulgentiam Plenariam t¢o- 
ties quoties ad modum Portiunculae lucrari possint. 


Datum Romae, apud Sanctum Petrum, die x1v mensis Maii, 
anno McMxIx, Pontificatus Nostri quinto. 


BENEDICTUS PP. XV 


1 Bp. L. (al. XLIX). 

CONSTITUTIO APOSTOLICA 


BRECTIO NOVAE DIOECESIS GRAECI RITUS « LUNGRENSIS » NUNCUPATAE 


BENEDICTUS EPISCOPUS 


SERVUS SERVORUM DEI 
AD PERPETUAM REI MEMORIAM 


Catholici fideles graeci ritus, incolae Epiri et Albaniae, a Turcica 
dominatione turmatim fugientes, in propinquam Italiam demigrarunt, 
ibique peramanter libenterque excepti, in Calabriae et Trinacriae regio- 
nibus domicilium constituerunt, retentis, ut par erat, graecae gentis 
moribus atque institutis, praesertim suae Ecclesiae ritibus, necnon ceteris 
omnibus tum legibus, tum consuetudinibus, quas, a maioribus traditas, 
longo saeculorum tractu accurate diligenterque servaverant. Haec vero 
Albanensium profugorum vivendi ratio ultro eis pontificia auctoritate 
permissa est, ita ut patriam, praeter caelum, in Italico solo adepti fuisse 
sibi viderentur. Initio, prout usuvenit, utrique res e sententia evenerunt. 
Cum autem temporis progressu tepesceret eorum caritas, qui hospites 
exceperant, non leves molestique persaepe oborti sunt conflictus, unde 
fidelium, unius eiusdemque Ecclesiae dogmata protitentium, tranquillitas 
miserrime perturbari coepit. Quarum quidem contentionum origo, si 
minoris momenti causae seponantur, inde repetenda quod ordinariae 
iurisdictioni Praesulum Latinorum subiicerentur regiminis disciplinaeque 
gratia, fideles graeci ritus in illorum dioecesibus commorantes. Etenim 
isti Praesules, qui liturgiam, disciplinam, consuetudines, leges, mores 
Ecclesiae orthodoxae unitae vel ignorabant, vel non probe noverant, 
interdum ea statuerunt pro regimine subditorum fidelium graeci ritus, 
quae suis iuribus ac praerogativis, iidem adversari censentes, obedire 
mandatis pertinaciter detrectabant. 

Accessit autem permolestum aliud incommodum ex Parochorum 
utriusque ritus acerbo inter sese dissidio, praesertim quoad iura alter- 
utri competentia, sacramentorum administrationis ergo. Hinc ecclesia- 
slica concordia scissa cum maximo fidelium scandalo ac mutuae bene- 
volentiae detrimento. 

Hisce aliisque plurimis id genus incommodis atque malis, quae iam- 
dudum irrepserant in dioecesibus tum calabris, tum siculis, ubi mixti cum 
latinis degebant fideles graeci ritus, fel. rec. Benedictus Papa decimus 
quartus, Praedecessor Noster, provide vehementerque occurrere cupiens, 

Apostolicam Constitutionem Etsi pastoralis edidit sub datum septimo 
kalendas iunii anni Domini millesimi septingentesimi quadragesimi se- 
cundi, in qua, postquam praemonuit, id velle assequi, ut quaecumque 
in bonum fidelium graeci ritus a Sancta Sede Apostolica iampridem 
clementer indulta fuissent, iterum confirmata in posterum cautius custo- 
direntur, merito subdidit: « Quoniam vero... pro diversis rerum ac tem- 
« porum circumstantiis, plures ac diversae editae fuerunt a Romanis 
« Pontificibus... et S. R. E. Patrum Cardinalium Congregationibus circa 
« eosdem graecos et albanenses eorumque ritus consuetudines debitam- 
« que Latinis Praesulibus, in quorum dioecesi degunt, subiectionem, 
« apostolicas constitutiones, ordinationes, responsa, edicta et decreta: 
« eamque ob causam tam de ritibus ipsorum graecorum et albanensium, 
« quam de eorumdem sacerdotum potestate et latinorum etiam Praesu- 
« lum atque Parochorum iurisdictione et auctoritate saepe obortae sunt 
« et oboriri solent quaestiones et controversiae: Nos pro nostra pastoralis 
« Officii sollicitudine, quantum in Nobis est, hisce malis opportunum reme- 
« dium adhibere, causasque omnium litium, iurgiorum, dissidiorum, con- 
« tentionum, quaestionum et controversiarum amputare... cupientes », etc. 

Quamobrem sapientissimus Pontifex praedictam promulgavit Con- 
stitutionem, quae tamen, propterea quod causae malorum iam radices 
egerant, haud felicem sortita est exitum. lurgia enim et controversiae, 
potissimum vero defectiones a legitimorum Praesulum potestate, cetera 
denique omnia incommoda et mala quae memoratus Benedictus Papa 
decimus quartus pastorali sollicitudine affectus per praelaudatas Lit- 
teras sese non difficili negotio amputaturum sibi spondebat, passim, 
rebus usquequaque in deterius prolapsis, altius erumpentia, continen- 
tibus fere duobus saeculis, cum summo caritatis christianae detrimento 
atque ipsius Fidei catholicae periculo, ubique earum regionum, quas 
incolebant fideles graeci ritus, percrebuere. Ad miserum huiusmodi sta- 
tum redactae fidelium graeci ritus in Italia res perstabant usque ad hoc 
tempus, quin ullum perefficax iis instaurandis remedium fuisset adhi- 
bitum. Iamvero cum inde ab anno Domini millesimo nongentesimo 
decimo secundo datus successor non esset fel. rec. Ioanni Barcia, epi- 
scopo titulari Croiensi cui, dum viveret, munus sacros ordines conferendi 
clericis graecis ex Calabria oriundis ac rectoris Collegii S. Adriani loci 
S. Demetrii Coronarum concreditum fuerat; Nos Sacrae Congregationi 
de Propaganda Fide pro negotiis rituum orientalium commisimus ut 
quidquid ad bonam rectamque administrationem ac reformationem fide- 
lium graeci ritus conduceret, Nobis proponeretur. Eapropter venerabiles 
Fratres Nostri S. R. E. Cardinales eidem Sacrae Congregationi praepo- 

siti, in plenariis comitiis diei decimae nonae mensis novembris anni mille- 
simi nongentesimi decimi septimi Nobis proponendum censuerunt consi- 
lium ut graeci omnes illius regionis Calabrae, quam numero plures incolunt 
latinis Praesulibus subiecti, ab ordinaria iurisdictione eorumdem Latino- 
rum Antistitum subtracti, unam constituerent graeci ritus dioecesim. 

Quod propositum consilium Nos denuo examinandum maturiusque 
discutiendum venerabilibus Fratribus Nostris pariter S. R. E. Cardina- 
libus novae Congregationi, a Nobis conditae, praepositis, videlicet pro 
Ecclesia Orientali, submitti mandavimus. Hi vero Cardinales, in comi- 
tiis generalibus diei undecimae mensis februarii nuper elapsi, unani- 
miter exequutioni dari posse, si Nobis placuerit, novae dioceseos ere- 
ctionem graeci ritus in Calabriae régione, existimarunt. 

Nos autem qui, inde a Nostri Pontificatus exordio maxima prose- 
cuti dilectione Ecclesiam Orientalem, Nobiscum animo volvebamus quid 
boni acceptique praestandum foret, ut necessitatibus et debito honori 
universae eiusdem Ecclesiae aliarumque particularium firmius consu- 
leretur, opportunitatem momenti intuiti, memoratam propositionem 
maxime commendavimus, ratamque habuimus quod mentis Nostrae 
deliberationi plene responderet. 

Proinde Nos, de Apostolicae potestatis plenitudine, protinus dioe- 
cesim graeci ritus in regione Calabriae canonice instituendam decer- 
nimus. Cui quidem dioecesi, Lungrensi nuncupandae, perpetuo attri- 
buimus et adsignamus sequentes paroecias cum omnibus fidelibus tum 
graeci ritus, tum latini, si qui sunt, eas incolentibus; idcirco easdem e 
dioecesibus latinis, ad quas modo pertinent, dividimus ac seiungimus. 
Quae paroeciae sunt nempe: ex archidioecesi Rossanensi, S. Demetrio 
Corone, S. Giorgio Albanese, Vaccarizzo, Macchia; ex dioecesi Bisinia- 
nensi, S. Benedetto Ullano, S. Sofia d’ Epiro; ex dioecesi Cassanensi, 
Acqua Formosa, Civita, Firmo, Frascineto, Lungro, Plataci, Porcile, S. Ba- 
sile; ex dioecesi Anglonensi, Castroregio, Farneta, S. Costantino Alba- 
nese, S. Paolo Albanese. 

Insuper ut non pauci fideles graeci ritus extra Calabriam, attamen 
in ipsa meridionali Italiae regione inhabitantes, beneficio pastoralis 
officii Episcopi eiusdem ritus in posterum gaudere quoque valeant, Nos 
supradictis locis in Lungrensem dioecesim cooptandis, fideles loci vulgo 
Villa Badessa, ex dioecesi Pinnensi, atque unius in civitate Liciensi 
paroeciae apostolica auctoritate coniungi mandamus. 

Cum autem in loco S. Cosmo, ex archidioecesi Rossanensi, duae 
extent paroeciae, graeca nempe et latina, praetereaque in dicta civitate 
Liciensi plebs fidelium graeci ritus cum altera latini ritus mixta inco- 

lat, decernimus ut ibidem iurisdictio Episcopi graeci ritus tantummodo 
« personalis », scilicet ut ipsa unice sese protendat ad fideles et parochum 
graeci ritus eorumdem locorum, manentibus fidelibus latinis sub ordi- 
naria Archiepiscopi Rossanensis atque Episcopi Liciensis iurisdictione. 

Huius autem dioeceseos graeci ritus sedem episcopalem in loco 
vulgo Lungro perpetuum in modum erigimus atque instituimus; eccle- 
siam vero S. Nicolai Myrensis, antea paroecialem, quae decora et satis op- 
portuna asseritur, ad dignitatem et gradum Cathedralis perpetuo evehimus 
atque extollimus. Porro, quemadmodum anteactis temporibus statutum 
fuit, Antistitem electum pro gubernanda Lungrensi dioecesi, Nos Episco- 
pum Ordinarium graeci ritus in Calabria constituimus, atque eidem mu- 
nus et officium committimus Rectoris Collegii S. Adriani, cum necessariis 
opportunisque facultatibus. Proinde omnibus ad quos pertinet et spe- 
ctare poterit, praecipimus ut supradictum Antistitem Lungrensem in 
huiusmodi munus et officium, de more et iuxta pacta conventa, recipiant 
atque admittant eidemque pareant, faveant atque praesto sint. 

Cum autem exigua haec dioecesis non sinat proprium habere Semi- 
narium ad rite instiluendos ac erudiendos iuniores clericos, praecipimus 
ut pro adolescentibus, qui indicia ecclesiasticae praebeant vocationis, 
reserventur in perpetuum quinque loca tum in novensili Pontificio 
Seminario nuper a Nobis condito prope Monasterium S. Basilii graeci 
ritus Cryptoferratense, tum in Collegio Athanasiano de Urbe. Statuimus 
insuper ut dioecesis noviter erecta Sanctae Sedi immediate subiecta per- 
maneat, proindeque Sacrae Congregationi pro Ecclesia Orientali. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere aut iis repu- 
gnare vel quomodolibet contraire liceat. Si quis, quod Deus avertat, 
hoc attentare praesumpserit, sciat obnoxium se evasurum esse poenis 
a sacfis canonibus contra obsistentes exercitio ecclesiasticae iurisdi- 
ctionis statutis. 

Ad haec autem mandata exsequenda deputamus venerabilem fra- 
trem Nostrum Horatium Mazzella, archiepiscopum Tarentinum, cum 
omnibus facultatibus necessariis atque opportunis ad effectum de quo 
agitur, cum facultate etiam subdelegandi quemcumque ecclesiastica digni- 
tate praeditum, commisso quoque munere ea omnia disponendi, quae 
ad rectam administrationem novae dioeceseos conferant, collatis quidem 
consiliis cum neo-electo Episcopo Graeco et Reverendissimis Ordinariis 
latinis, nempe Rossanensi, Bisinianensi, Cassanensi, Pinnensi, Liciensi 
et Anglonensi, ea tamen lege ut, intra sex menses a die harum Litte- 
rarum promulgationis, normas ab ipso statutas Sacrae Congregationi 

Acta, vol. XI, n. 7. — 2-6-919. 16 

pro Ecclesia Orientali subiiciat ad definitivam earumdem obtinendam 
adprobationem, alque exemplar authenticum peractae exsecutionis eidem 
transmittere sedulo curet. 

Datum Romae apud S. Petrum, anno Domini millesimo nongente- 
simo decimo nono, die decima tertia mensis februarii, Pontificatus Nostri 
anno quinto. 


O. Carp. CAGIANO N. Carp. MARINI 
S. R. E. Cancellarius. S.C. pro Ecclesia Orientali a secretis. 


Raphaél Virili, Protonotarius Apostolicus. 
Ludovicus Schuller, Protonotarius Apostolicus. 


Loco Plumbi. 
Reg. in Canc. Ap., vol. XVIII, n. 27. 


LITTERAE APOSTOLICAE 
I 


ECCLESIA ROTHOMAGENSIS B. M. VIRGINIS A BONO SUCCURSU TITULO AC PRI- 
VILEGIIS BASILICAE MINORIS DECORATUR. 


BENEDICTUS PP. XV 


Ad perpetuam rei memoriam. — IJllustriores inter sacras Aedes, quae 
tum praestantibus artis operibus Galliae regiones illustrant, tum Fran- 
corum religionis alacre studium miramque munificentiam late praedicant, 
merito recensetur parochialis ecclesia quae Deo in honorem B. Mariae 
Virginis a Bono Succursu dicata conspicitur Rothomagi. Iam inde a 
saeculo undecimo vetustissimum ipsius Deiparae Infantem Iesum ulnis 
gestantis simulacrum in sacello eidem dedicato colebatur, et comstans 
traditio refert, ante idem saeculum, Normannos fideles Beatissimam 
Virginem a Bono Succursu ibidem in veneratione habuisse. Hoc sacel- 
lum, saeculo decimoquarto obnoxium militum Caroli Temerarii incur- 
sibus, collata stipe instauratum, insequenti saeculo in templum conver- 
sum est, quod haeretici Calviniani per nefas depopulati sunt. Transacta 
rerum omnium Galliae immani perturbatione, Mariale illud templum, 
vetustate fatiscens, omnino deletum est; superiore tamen saeculo, ab 
imis fundamentis de integro excitatum, erga Deiparam bene adiutricem 
pietatis Gallorum et praesertim Normanniae civium dignissimum exstat 
monumentum. Sacra haec Aedes, gothico stylo erecta, vel ipsa fronte 
admirationem intuentium sibi conciliat; svblimi enim sacrae turris 

cuspide in caelum pulcherrime assurgit. Interius vero, non modo ampli- 
tudine, sed mirifica omnigenae artis praestantia excellit, siquidem pictu- 
ris ac musivo opere affabre decorati, sacrae Aedis parietes ubique nitent, 
sublimesque columnae stemmatibus ornantur cuiusque eorum gentis qui, 
erga Deiparam a Bono Succursu avitae pietatis studio incensi, nullis 
parcentes impensis, liberaliter atque abunde pro erigendo templo sti- 
pem congesserunt. Hoc quidem templum, revera Mariale Sanctuarium 
appellandum, et celeberrimae Lauretanae Basilicae aggregatum, sacra 
praedivite supellectile refertum est, ibique in exemplum famulantur 
sacris muneribus assidue peragendis sufficiens clerus una cum Parocho 
Deiparae cultus in dies adaugendi studiosissimo. Ast illud in primis 
laudibus efferendum censemus, quo nempe studio et frequentia, ab anti- 
quissimis temporibus iugiter aucta, christifideles turmatim non modo 
e propinquis, verum etiam e cunctis, licet dissitis, Galliae regionibus, 
piae peregrinationis causa ad hoc sanctuarium Rothomagense Dominae 
Nostrae de Bono Succursu confluere soleant quovis anni tempore, ac 
potissimum, iuxta vetustissimum morem, feria secunda post Pascha et 
secunda post Pentecosten, suavissimum Deiparae Virginis simulacrum 
ibidem veneraturi et persaepe praesentem illius opem feliciter implo- 
raturi. Innumerae volivae tabellae, undique templi parietibus nec non 
chori subselliis appensae, simulque pretiosa donaria luculenter testantur 
Virginem Dei Matrem, gratiarum omnium apud Deum sequestram, ex 
illo sanctuario, veluti e maiestatis Suae solio, beneficiorum et charis- 
matum copiam largiri consuevisse. Quamobrem nono kalendas iunias 
anno millesimo octingentesimo octogesimo cla. me. Eihus et Rrhus Diius 
S. R. E. Cardinalis de Bonnechose, Rothomagensium antistes, pretiosis- 
simam et auro et gemmis coronam, Decessoris Nostri rec. me. Leonis 
Pp. XIII nomine, eidem simulacro Virginis et Infantis Iesu, ingenti cleri 
populique prae gaudio gestientis concursu, sollemni ritu imposuit. His 
omnibus aliisque permotus memoriis, cum dilectus filius Noster Lodovicus 
S. R. E. Cardinalis Dubois, Rothomagensium hodiernus archiepiscopus, 
quo Marialis sanctuarii de Bono Succursu decus maxime augeretur, Nos 
supplex rogaverit, ut eidem sacrae Aedi dignitatem, titulum et privilegia 
Basilicae Minoris impertiri dignaremur; Nos votis his annuendum ultro 
libenterque existimavimus. Quare, collatis consiliis cum VV. FF. NN. 
S. R. E. Cardinalibus Congregationi a sacris Ritibus tuendis praepo- 
sitis, Apostolica Nostra auctoritate, praesentium vi perpetuumque in 
modum, Rothomagense templum parochiale Deo in honorem B. Mariae 
Virginis a Bono Succursu dicatum, dignitate ac titulo Basilicae Mino- 
ris cohonestamus, singulis atque universis honorificentiis ac privilegiis 

eidem attributis quae Minoribus Almae Urbis Basilicis de iure competunt. 
Decernentes praesentes Literas firmas, validas atque efficaces semper 
exstare ac permanere, suosque integros effectus iugiter sortiri et obtinere, 
illisque ad quos pertinent nunc et in posterum plenissime suffragari; sic- 
que rite iudicandum esse ac definiendum, irritumque et nunc et inane fieri 
si quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
xxvii martii mcmxrx, Pontificatus Nostri anno quinto. 


P. Carp. Gasparri, a Secretis Status. 


I] 


VICARIATU APOSTOLICO CONGI BELGICI DISMEMBRATO, DUO EX EO CONSTI- 
TUUNTUR VICARIATUS, ALTER TITULO « LEOPOLDOPOLITANUS », ALTER 
« NOVAE ANTUERPIAE ». 


BENEDICTUS PP. XV 


Ad perpetuam rei memoriam. — Quae Catholico nomini aeternae- 
que fidelium saluti bene, prospere ac feliciter eveniant, ea ut mature 
praestemus Nos admonet supremi Apostolatus munus, quo in terris, 
licet immeriti, fungimur. lam vero cum Catholica Religio in Vicariatu 
Congi Belgici, curis commisso Congregationis ab Immaculato Corde 
Mariae, postremis praesertim annis laeta incrementa susceperit, visum 
est opportunum consilium, ut fidei christianae progressui aptius pro- 
videretur, ab eiusdem Vicariatus territorio septentrionalem regionem 
distrahere, in eaque novam separatam Missionem constituere. Quare, 
collatis consiliis cum VV. FF. NN. S. R. E. Cardinalibus negotiis Pro- 
pagandae Fidei praepositis, ex certa scientia ac matura deliberatione 
Nostris, deque Apostolicae Nostrae potestatis plenitudine, praesentium 
tenore, ab actuali Vicariatu Congi Belgici eius territorii partem sepa- 
ramus, quae sita est ad Boream districtus civilis dicti de Lacu Leo- 
poldi, atque in eodem sic distracto territorio novum constituimus Vica- 
riatum apostolicum curis committendum memoratae Congregationis ab 
Immaculato Corde Mariae de Scheut; istique novo Vicariatui, ab urbe 
ubi sedem habebit, « Novae Antuerpiae » nomen facimus. Vicariatus 
vero Congi Belgici, cum reliqua parte quae ex peracta divisione ei 
superest, praecipimus ut posthac ex urbe Léopoldville, ubi Vicariatus 
ipse residentiam habet, Vicariatus Leopeldopolitanus denominetur. Haec 

statuimus, decernentes praesentes Litteras firmas, validas atque efficaces 
semper exstare ac permanere, suosque plenos atque integros effectus 
sortiri et obtinere, illisque ad quos spectant, sive spectare poterunt, 
suffragari nunc et in posterum; sicque rite iudicandum esse ac definien- 
dum, irritumque atque inane fieri si quidquam secus, super his, a quovis, 
auctoritate qualibet, scienter sive ignoranter attentari contigerit. Non 
obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
aprilis Mcmxix, Pontificatus Nostri anno quinto. 


P. Carp. Gasparri, a Secretis Status. 


ECCLESIA METROPOLITANA S. IACOBI MAIORIS IN URBE MARIANOPOLI TITULO 
AC PRIVILEGIIS BASILICAE MINORIS HONESTATUR. 


BENEDICTUS PP. XV 


Ad perpetuam rei memoriam. — Quae Catholici Orbis templa vel 
molis amplitudine insignibusque artis ornamentis, vel sanctorum reli- 
quiis et fidelium religione ceteris praestent, ea, Decessorum Nostrorum 
vestigia persequentes, singularibus titulis ac privilegiis honestare con- 
suevimus. Constat quidem inter sacras huiusmodi aedes merito recen- 
sendam esse Metropolitanam Archidioecesis Marianopolitanae Ecclesiam, 
quae in honorem Iacobi Maioris Apostoli Deo dicata, Canadensium catho- 
licorum fidem ac largitatem luculenter ostendit atque effert. Collecta 
enim intra Archidioecesis fines ingenti stipe, templum, a fundamentis 
excitari coeptum, totum lapide lybico exstructum est, additis fronti por- 
ticibus; pars interior Basilicam Vaticanam, minore sane spatio, refert 
et imitatur, neque operibus atque artiliciis caret; arae vero maximae 
aulaeo ornatae tholus superstat altissimus. Sanctorum autem reliquiae 
haud mediocri numero ibidem adservantur; suppellex sacra item affluit, 
eademque pretiosa, ad divina officia peragenda, quibus ordo Canonico- 
rum cum reliquo clero, non sine magno domus Dei decore, cum praeclara 
animorum utilitate studiose perfungitur. Placet ad haec commemorare, 
in eandem S. Jacobi aedem, anno mcmx, innumerabiles undique gen- 
tium convenisse catholicos, coetum habituros cultui Sanctissimae Eucha- 
ristiae provehendo, cui Pater Cardinalis praefuit Apostolicae Sedis Lega- 
tus, centum et viginti Episcoporum corona circumdatus. Quibus omnibus 

permotus venerabilis frater Paulus Bruchési, archiepiscopus Mariano- 
politanus, nomine cum suo, tum ordinis Canonicorum et cleri populi- 
que universi sibi commissi, a Nobis efflagitavit, ut peculiari honoris 
titulo Metropolitanum templum afficeremus. Piis hisce votis eo liben- 
tius concedendum censemus, quod, si eius templi decus auxerimus, 
videmur rem facturi esse dignam pietate erga S. Iacobum Maiorem 
Nostra, cuius Apostoli nomen ad sacrum baptismi fontem impositum 
Nobis est. Itaque, auditis VV. FF. NN.S.R. E. Cardinalibus SS. Rituum 
Congregationi praepositis, Apostolica Auctoritate Nostra, harum Litte- 
rarum vi, Metropolitanam Ecclesiam Marianopolitanam titulo Iacobi 
Maioris Apostoli ad Basilicae Minoris dignitatem evehimus, eique pri- 
vilegia omnia tribuimus, quae Minoribus Almae huius Urbis Basilicis 
de iure competunt. Decernentes praesentes Litteras Nostras firmas, 
validas atque efficaces semper exstare, suosque plenarios atque integros 
effectus obtinere ac sortiri, illisque ad quos spectant, vel spectare pote- 
runt in posterum, plenissime suffragari; sicque rite iudicandum esse et 
definiendum, irritumque et inane fieri si secus quicquam super his, a 
quolibet, auctoritate quavis, scienter vel ignoranter attentari contigerit. 
Non obstantibus contrariis quibuslibet. 

Datum Romae apud sanctum Petrum, sub annulo Piscatoris, die 
xxx aprilis anno mcmxix, Pontificatus Nostri quinto. 


P. Carp. Gasparri, a Secretis Status. 


EPISTOLA 


AD RR. PP. DD. ARCHIEPISCOPUM LIMANUM CETEROSQUE IN PERUVIANA RE- 
GIONE EPISCOPOS, DE TUENDA AC ROBORANDA IN BHORUM DIOECESIBUS FIDE. 


Venerabiles fratres, salutem et apostolicam benedictionem. — Inter 
egregias peruvianae gentis laudes ea est potissime commendatione digna, 
quod catholicam religionem sancte atque integre per omne tempus ser- 
varit. Statim ac ad Peruviae terras hispani homines navigarunt, copio- 
sum sacerdotum agmen ex diversis religiosorum Ordinibus, praesertim 
dominiciano, sub Christi servatoris vexillo Romanoque Pontifice hortante 
ac bene precante, ad oras istas appulit. Horum per sequuta tempora 
assiduis curis gravibusque laboribus et fides in catholicis incolumis 
semper servata est atque aucta et apud ethnicos catholica dogmata 
sunt feliciter invecta. 

Quam in retinenda verae fidei puritate constantiam Deum ipsum 
singulari praemio prosequi voluisse inde colligitur, quod Peruvia, prae 
ceteris Americae regionibus, sanctimoniae laude ac splendore floruerit, 
pluresque ex eius filiis Ecclesia veneretur caelitum beatorum honoribus 
auctos: quos inter longe eminent Rosa gentis vestrae patrona, primus 
Americae meridionalis flos, et Turibius Limensium antistes, cuius fer- 
venti studio foecundissimaque actuositate mirum in vobis catholica 
fides et catholice vivendi ratio incrementum coepit. Verum quod in 
Evangelio a Christo Domino praedictum legimus, id plerumque et ubique 
contingit: quod nempe Deus seminat in agro suo bonum semen, sed 
venit inimicus homo et superseminat zizania in medio tritici. Hoc autem, 
venerabiles fratres, apud vos etiam nunc fieri, gravi sane moerore animi, 
conspicimus. Novimus etenim acatholicos haud parvo numero peruvianas 
pervasisse terras, ibidemque omni astu omnique adiumento, nec frustra 
omnino, conatos esse ac conari catholicorum mentibus errores suos inse- 
rere eorumdemque animos abstrahere a catholica Ecclesia. Id quidem 
scholis prosequuntur et publicis magisteriis, ephemeridum ac librorum 
evulgatione, virorum et maxime adolescentium coetibus, in primis autem 
apud pauperes pecuniarum largitionibus: quibus aliisque eiusmodi argu- 
mentis non singulos modo homines, sed et familias et municipia deme- 
reri sibi student, quo facilius et latius errorum suorum venena quaqua- 
versus spargant. Grave istud catholicorum animorum periculum dolere 
sane et conqueri oportet, venerabiles fratres, attamen videndum pariter 
est ne quod in Evangelio notatur, istic etiam aliquando evenerit aut 
eveniat; inimicus namque homo superseminavit zizania gquwm dormirent 
homines;‘ de quo vobis, qui cleri quisque vestri conditiones nostis, 
iudicium relinquimus; utrum scilicet detrimentum, quod heterodoxorum 
artibus fides apud vos coepit, sit necne sacerdotum negligentiae ac desi- 
diae tribuendum. Labia certe sacerdotum custodire debent scientiam, 
idque non sibi unice, sed ut populum Dei doceant veritatem: ubi ergo 
veritatis lumen extinguitur aut tenebris obtegitur, indicium est quod 
sacerdotes aut scientia careant debita, aut quod, officii immemores, eam 
communicare cum fidelibus negligant. Ad vos igitur, venerabiles fratres, 
Peruviae vestrae caritate impulsi, hortationes Nostras convertimus 
Vestrum est, ante omnes, videre et vigilare ne gregi vobis commisso 
inferatur damnum. In quo pastoris boni Christi lesu exemplum habetis 
qui animam suam posuit pro ovibus suis. Quod si humanae debilitati 
propius exemplum cupitis, adstat vobis beatus vester Turibius, qui 


1 Mattu., XIII, 25. 

permotus venerabilis frater Paulus Bruchési, archiepiscopus Mariano- 
politanus, nomine cum suo, tum ordinis Canonicorum et cleri populi- 
que universi sibi commissi, a Nobis efflagitavit, ut peculiari honoris 
titulo Metropolitanum templum afficeremus. Piis hisce votis eo liben- 
tius concedendum censemus, quod, si eius templi decus auxerimus, 
videmur rem facturi esse dignam pietate erga S. Iacobum Maiorem 
Nostra, cuius Apostoli nomen ad sacrum baptismi fontem impositum 
Nobis est. Itaque, auditis VV. FF. NN.S.R. E. Cardinalibus SS. Rituum 
Congregationi praepositis, Apostolica Auctoritate Nostra, harum Litte- 
rarum vi, Metropolitanam Ecclesiam Marianopolitanam titulo Iacobi 
Maioris Apostoli ad Basilicae Minoris dignitatem evehimus, eique pri- 
vilegia omnia tribuimus, quae Minoribus Almae huius Urbis Basilicis 
de iure competunt. Decernentes praesentes Litteras Nostras firmas, 
validas atque efficaces semper exstare, suosque plenarios atque integros 
effectus obtinere ac sortiri, illisque ad quos spectant, vel spectare pote- 
runt in posterum, plenissime suffragari; sicque rite iudicandum esse et 
definiendum, irritumque et inane fieri si secus quicquam super his, a 
quolibet, auctoritate quavis, scienter vel ignoranter attentari contigerit. 
Non obstantibus contrariis quibuslibet. 

Datum Romae apud sanctum Petrum, sub annulo Piscatoris, die 
xxix aprilis anno mcmxrx, Pontificatus Nostri quinto. 


P. Carp. GaspaRRI, a Secretis Status. 


EPISTOLA 


AD RR. PP. DD. ARCHIEPISCOPUM LIMANUM CETEROSQUE IN PERUVIANA RE- 
GIONE BPISCOPOS, DE TUEBNDA AC ROBORANDA IN BORUM DIOECESIBUS FIDE. 


Venerabiles fratres, salutem et apostolicam benedictionem. — Inter 
egregias peruvianae gentis laudes ea est potissime commendatione digna, 
quod catholicam religionem sancte atque integre per omne tempus ser- 
varit. Statim ac ad Peruviae terras hispani homines navigarunt, copio- 
sum sacerdotum agmen ex diversis religiosorum Ordinibus, praesertim 
dominiciano, sub Christi servatoris vexillo Romanoque Pontifice hortante 
ac bene precante, ad oras istas appulit. Horum per sequuta tempora 
assiduis curis gravibusque laboribus et fides in catholicis incolumis 
semper servata est atque aucta et apud ethnicos catholica dogmata 
sunt feliciter invecta. 

Quam in retinenda verae fidei puritate constantiam Deum ipsum 
singulari praemio prosequi voluisse inde colligitur, quod Peruvia, prae 
ceteris Americae regionibus, sanctimoniae laude ac splendore floruerit, 
pluresque ex eius filiis Ecclesia veneretur caelitum beatorum honoribus 
auctos: quos inter longe eminent Rosa gentis vestrae patrona, primus 
Americae meridionalis flos, et Turibius Limensium antistes, cuius fer- 
venti studio foecundissimaque actuositate mirum in vobis catholica 
fides et catholice vivendi ratio incrementum coepit. Verum quod in 
Evangelio a Christo Domino praedictum legimus, id plerumque et ubique 
contingit: quod nempe Deus seminat in agro suo bonum semen, sed 
venit inimicus homo et superseminat zizania in medio tritici. Hoc autem, 
venerabiles fratres, apud vos etiam nunc fieri, gravi sane moerore animi, 
conspicimus. Novimus etenim acatholicos haud parvo numero peruvianas 
pervasisse terras, ibidemque omni astu omnique adiumento, nec frustra 
omnino, conatos esse ac conari catholicorum mentibus errores suos inse- 
rere eorumdemque animos abstrahere a catholica Ecclesia. Id quidem 
scholis prosequuntur et publicis magisteriis, ephemeridum ac librorum 
evulgatione, virorum et maxime adolescentium coetibus, in primis autem 
apud pauperes pecuniarum largitionibus: quibus aliisque eiusmodi argu- 
mentis non singulos modo homines, sed et familias et municipia deme- 
reri sibi student, quo facilius et latius errorum suorum venena quaqua- 
versus spargant. Grave istud catholicorum animorum periculum dolere 
sane et conqueri oportet, venerabiles fratres, attamen videndum pariter 
est ne quod in Evangelio notatur, istic etiam aliquando evenerit aut 
eveniat; inimicus namque homo superseminavit zizania quwm dormirent 
homines;‘ de quo vobis, qui cleri quisque vestri conditiones nostis, 
iudicium relinquimus; utrum scilicet detrimentum, quod heterodoxorum 
artibus fides apud vos coepit, sit necne sacerdotum negligentiae ac desi- 
diae tribuendum. Labia certe sacerdotum custodire debent scientiam, 
idque non sibi unice, sed ut populum Dei doceant veritatem: ubi ergo 
veritatis lumen extinguitur aut tenebris obtegitur, indicium est quod 
sacerdotes aut scientia careant debita, aut quod, officii immemores, eam 
communicare cum fidelibus negligant. Ad vos igitur, venerabiles fratres, 
Peruviae vestrae caritate impulsi, hortationes Nostras convertimus 
Vestrum est, ante omnes, videre et vigilare ne gregi vobis commisso 
inferatur damnum. In quo pastoris boni Christi lesu exemplum habetis 
qui animam suam posuit pro ovibus suis. Quod si humanae debilitati 
propius exemplum cupitis, adstat vobis beatus vester Turibius, qui 

pastoralis vigilantiae atque zeli praeclarissima praebuit exempla. Innu- 
meras ille contradictiones, sive ab iis qui foris sunt propter fidem, sive 
ab iis qui intra sunt propter Ecclesiae libertatem, summa patientia susti- 
nuit, martyrii cupidissimus.1 Et ut fides in fidelium animis alte haereret 
nec facile nutaret, singulis dominicis diebus, vel in ecclesia, vel in hospi- 
tali domo, in parvis etiam oppidulis et sub dio concionabatur, plebemque 
catechismo instruebat. * Haec vos Patroni sanctissimi documenta sequuti, 
sacerdotes quisque vestros, assidue ac fortiter stimuletis ut suo singuli 
ne desint officio, sed omni contentione vobis opitulentur sive sacram 
catechesim ad novi Codicis praescripta fideliter ac diligenter tradendo, 
sive opus Praeservationis fidei efficacissime promovendo, sive pias con- 
sociationes a Doctrina christiana nuncupatas ubique instituendo ac 
fovendo, cetera demum adiumenta omnia adhibendo quae ad fidem 
tuendam et roborandam sunt utiliter inventa. Pervigilate vos, venera- 
biles fratres, pervigilent sacerdotes vestri; omnes quippe pro suo quisque 
munere et gradu rationem estis reddituri pro animabus cuique commissis. 
Spes autem Nos recreat, quoniam studium vestrum novimus atque in 
Nos propensissimam voluntatem, fore ut hortationes Nostras toto animo 
exsequendas suscipiatis; clerus vero, vestro simul verbo et exemplo inci- 
tatus, non industriae, non labori parcat ut praecipua Peruviae gloria, 
fidei videlicet catholicae professio, nullum ulterius detrimentum capiat. 
Quo in negotio Regulares etiam sacerdotes adiutricem vobis manum 
ultro daturos esse minime dubitamus, decessorum suorum zelum et 
laudes aemulantes. Quia vero maximi interest optima sacri cleri edu- 
catio, nolumus de Seminariis tacere: inde enim ampla expectanda est 
operariorum seges, quos in messem Domini mittere possitis quique, sui 
obliti, se totos in animarum bonum fideique defensionem impendant. 
Quamobrem quae per Nuntium Nostrum circa Seminariorum erectionem 
rectumque eorumdem regimen vobiscum communicanda voluimus, impen- 
sissime postulamus ut, alacritate maxima cunctisque amotis difficulta- 
tibus, exsequenda curetis. 

Haec autem omnia ut pro optatis eveniant, vobis, venerabiles 
fratres, vestrisque cleris ac populis apostolicam benedictionem, paternae 
Nostrae benevolentiae testem et divinarum gratiarum auspicem, aman- 
tissime impertimus. 

Datum Romae, apud sanctum Petrum, kalendis ianuariis mcmxrx. 


BENEDICTUS PP. XV 


* In Lectione Breviarii, in festo S. Turibii, 27 aprilis. 
[bid. 

ACTA SS. CONGREGATIONUM 


SACRA CONGREGATIO CONSISTORIALIS 


I 
DECRETUM 


CIRCA NOMINATIONEM ADMINISTRATORUM IN DIOECESIBUS VACANTIBUS DOMINII 
CANADENSIS ET TERRAE NOVAE. 


Cohaerenter ad ea quae pro dioecesibus Foederatorum Americae 
Statuum Apostolica Sedes statuit decreto diei 22 februarii 1919, SSmus 
Dominus Noster Benedictus Pp. XV censuit et decrevit, ut etiam in dioe- 
cesibus Canadensis Dominii et Terrae Novae, quoties vacaverint, ad ipsa- 
rum gubernationem eadem regula vigeret. 

Itaque, dempto Archiepiscopis et Episcopis iure nominandi mortis 
causa dioecesanum Administratorem, in posterum in omnibus memo- 
ratis dioecesibus, quatenus speciales circumstantiae observantiam cano- 
nis 427 impediant, si in iisdem quinque saltem vel sex Consultores 
dioecesani non adsint; Archiepiscopus aut Episcopus senior provinciae 
ecclesiasticae providere poterit, cum ratihabitione Delegati Apostolici, 
pro nominatione Administratoris durante sedis vacatione. Idque per 
triennium, dummodo interim coetus Consultorum non fuerit auctus ad 
numerum superius indicatum. 

Datum Romae, ex Secretaria S. Congregationis Consistorialis, die 
8 maii 1919. 


Carp. De Lat, Ep. Sabinen., Secretarius. 
L. 


+ V. Sardi, Archiep. Caesarien., Adsessor. 

II 
DE CHACO 


ERECTIONIS VICARIATUS APOSTOLICI 


DECRETUM 


Optimo sane consilio Rodulphus Caroli, archiepiscopus Tyrensis, 
in Boliviana Republica Apostolicus Internuntius, Archiepiscopo Platensi 
et Episcopo S. Crucis consentientibus, perpendit et S. Sedi proposuit, 
ut in amplissimo eiusdem Bolivianae ditionis territorio, cui nomen 
Chaco, ad subveniendum spiritualibus incolarum loci necessitatibus, Apo- 
stolicus Vicariatus erigeretur. Quapropter Ssthus Diius Noster Benedi- 
ctus PP. XV, de consulto huius S. Congregationis Consistorialis Emi- 
nentissimorum Patrum, suppleto quorum intersit, vel suo interesse prae- 
sumant, consensu, praesens edi iussit Consistoriale Decretum, quo 
territorium de Chaco, intra fines archidioeceseos Platensis et dioeceseos 
S. Crucis de Sierra existens, in Vicariatum Apostolicum de Chaco nun- 
cupandum erigit ac erectum declarat, donec in propriam ac distinctam 
dioecesim constitui valeat. Huius autem Vicariatus fines, erunt: ad septen- 
trionem ripa dextera fluminis Magni, vulgo Rio Grande, incipiendo a 
puncto in quo hoc flumen intersecat alta iuga montium de Incahuasi, 
in provincia de Cordillera, usquedum idem flumen attingit lineam inter- 
provincialem cum Chiquitos, deinde haec ipsa linea usque ad fines 
reipublicae status; ad orientem ipsi fines reipublicae de Bolivia cum 
rebuspublicis de Brasilia et Paraguay; ad meridiem iidem fines cum 
Paraguay et Argentina iuxta cursum fluminis Pilcomayo usque ad pun- 
ctum quod vocatur Casa de Piedra et ad dexteram huius fluminis ripam 
positum est; ad occasum linea imaginaria, quae incipiet a sinistra ripa 
fluminis Pilcomayo contra locum nuncupatum Casa de Piedra et desinet 
ad flumen Parapeti, in loco dicto Oquendagiie, excepto territorio Canton 
de Huacareta, deinde sequetur alta iuga montium de Incahuasi, quae 
separant provincias Chuquisaca et S. Cruz usque ad locum ubi flumen 
Magnum intersecat haec ipsa iuga montium et fines septentrionales 
Vicariatus attinguntur. Praefatus igitur Vicariatus sequentia oppida 
complectetur. In provincia de Cordillera: Lagunillas, Gutierrez, Limon, 
Caraguatarenda, Guariri, Saipuri, Masuvi, Tacurd, Aimiri, Obbi, Taputa, 
Piriti, Charagua, San Antonio, San Francisco, [zozo, Itatique, Ibope- 
renda, Boyuibi, Cuevo, Laguna Colorada, Salinas, Choreti, Ipati et alia 

minoris momenti. In provincia del Azero: Camatindi, Carandaiti, Mis- 
siones de Tigilipa, Machareti, Ivo, Santa Rosa et Boicavo, oppida de 
Huacaya, Numbia, Ibopeiti, Loma, Chibé, Mandiyuti, Iguembe, Ingre, 
Nancaroinza et Sipotindi. In provincia del Gran Chaco: Villa Montes 
(San Francisco), los cinco fortines militares existentes et Missio de 
Tarairi. Voluit praeterea Beatissimus Pater, ut Apostolicus Vicariatus 
de Chaco metropolitico iuri Archiepiscopi Platensis sit subiectus et obno- 
xius maneat dependentiae ac iurisdictioni S. Congregationis de Propa- 
ganda Fide. Contrariis quibuscumque non obstantibus. 

Datum Romae, ex aedibus S. Congregationis Consistorialis, die 
22 maii 1919. 


h& C. Carp. De Lat, Ep. Sabinen., Secretarius. 


L. S. 
+ V. Sardi, Archiep. Caesarien., Adsessor. 


Ill 


PROVISIO ECCLESIAE 


S. C. Consistorialis decreto, SStaus D. N. Benedictus XV hance, quae 
sequitur, ecclesiam de proprio pastore providit, scilicet: 


7 maii 1919. — Metropolitanae ecclesiae Tarraconensi praefecit 
R. P. D. Franciscum Vidal y Barraquer, hactenus Episcopum titularem 
Pentacomiensem. 
IV 
NOMINATIONES 


Decretis S. C. Consistorialis nominati sunt: 


1 februarit 1919. — R. P. D. Cletus Cassani, archiepiscopus Tur- 
ritanus, Administrator Apostolicus dioecesis Octeriensis. 
11 martii. — R. P. D. Nicolaus Piccirilli, archiepiscopus Lancia- 
nensis, Administrator Apostolicus dioecesis Vastensis. 
31 martii. — R. P. D. Ioannes Scotti, archiepiscopus Rossanensis, 
Administrator Apostolicus dioecesis Cariatensis. 

SACRA CONGREGATIO CONCILIT 


LISBONEN. er ALIARUM w LUSITANIA 


PROVISIONIS PAROECIARUM 


13 aprilis 1918 


(Per summaria precum) 


Specigs racti. - Sub antiquo in Lusitania regimine vacantes paroe- 
ciae de proprio pastore providebantur ad normam regii decreti diei 
2 ianuarii 1862, vi cuius praescribebatur quidem forma concursus, sive 
per documenta, sive per publicum examen, sed ita ut potiores partes in 
his peragendis potestati civili quam ecclesiasticae tribuerentur; quin 
immo exinde idonei non renunciabantur nisi a Patrono Regio. Quando 
vero, sive concursus haberi non poterat propter exiguitatem redituum, 
sive desertus aut frustratus evadebat, tum Episcopi curatos, vulgo encon- 
mendados ad nutum suum amovibiles paroeciis praeficiebant. Everso 
autem antiquo regimine, post violenter abruptas relationes inter novum 
Gubernium et Ecclesiam, Apostolica Sedes die 13 iulii 1911 inter alia 
decrevit « provisionem ecclesiasticorum beneficiorum in Lusitania rein- 
« cidisse sub iuris communis sanctiones ». Quum itaque in relatione 
de statu dioecesis ab Episcopo Portugalliensi anno 1916 transmissa, 
legeretur ad num. 64: « Olim provisio paroeciarum fiebat per concursum, 
«nunc, post separationis regimen, ad nutum Episcopi », et num. 65: 
« Adsunt paroeciarum rectores ad nutum amovibiles », quumque pro- 
fecto provisio paroeciarum omnium per nominationem rectorum ad 
nutum Episcopi amovibilium, non repraesentaret ius commune in quod 
debuit recidere beneficiorum, paroecialium praesertim, in Lusitania col- 
latio, visum est hac de re opportunas notitias a Patriarcha Lisbonensi 
sciscitare. Rescripsit Emus Vir illam praxim non in sola dioecesi Por- 
tugalliensi obtinere, sed in omnibus dioecesibus Lusitaniae invaluisse, 
attento quod, sub auctoritatis politicae persecutione, fere omnes paroe- 
ciae in eam redactae essent conditionem in qua concursus utiliter haberi 
non poterat; postulabat igitur ut Apostolica Sedes Lusitanos Episcopos 
per aliquod saltem tempus perseverare in inolita praxi sineret, nec 
concursus iniungeret nisi pro paucis paroeciis praecipuis. Subinde vero 
idem Emus Patriarcha, postquam de re egerat in conventu cum aliis 

Lusitaniae Episcopis, schema statutorum ad quorum normam paroe- 
ciales concursus in posterum peragi deberent, approbationi et revisioni 
Sanctae Sedis subiecit, iterum postulans ut obligatio paroecias per con- 
cursum providendi non imponeretur nisi post aliquod futurum tempus, 
simulque, attentis diversis nec firmis rerum adiunctis in quibus sin- 
gulae paroeciae versarentur, Episcopis ampla facultas concederetur in 
casibus particularibus indicendi vel non indicendi concursus. 

Universo negocio ad S. H. C. delato, ante quam praefatum schema 
disciplinam habendorum concursuum continens revisioni demandaretur, 
visum est quaestionem praeiudicialem de ipsis concursibus in Lusitania 
habendis vel non, Emis Patribus decernendam subiicere. 


ANIMADVERSIONES. - Enimvero, decisio Apostolicae Sedis de bene- 
ficiorum provisione in Lusitania ad iuris communis sanctiones confor- 
manda, quamvis lata sit a. 1911, hucusque, ut ex dictis liquet, exsecu- 
tioni demandata non est. Quum igitur in praesenti sit religiose exse- 
quenda, statim sese offert dubium, quodnam ius commune nunc sit 
respiciendum: num quod vigebat a. 1911, usque ad promulgatum Co- 
dicem Iuris Canonici, an ius quod in Codice continetur. Etenim, ex una 
parte, ea decisio quum lata fuerit a. 1911, non poterat profecto respi- 
cere nisi ius commune eo tempore vigens: ex alia vero, eadem decisio 
quum exsequutioni demandanda sit nunc, post publicatum Codicem, 
peropportune videtur ad huius normam accipienda; siquidem univer- 
sim quuin de novo, re integra, ordinanda sit in aliqua regione canonica 
disciplina circa aliquod institutum ecclesiasticum, praecipua quadam 
ratione, ordinatio fieri debet ad normam Codicis nunc vigentis: idcirco 
enim publicatum est, ut secundum illud quodlibet ecclesiasticae disci- 
plinae caput in futurum ordinaretur. Quae quum ita sint, plane conclu- 
dendum videtur, in casu, obligationem concursus pro paroeciarum pro- 
visione minime esse imponendam: nam Codex concursum iam non 
praescribit, nec exigit; sed solummodo praescribit ut forma concursus 
retineatur, et quidem donec Sedes Apostolica aliud decreverit, iis in locis 
in quibus est in usu (can. 459, § 4), quod videtur idem esse ac permit- 
tere bonum in expectatione melioris, ad quod contenditur. Porro in 
Lusitania, ut ex enarratis liquet, quamvis forma concursus aderat ante 
separationem, nunc, quum disciplina provisionis paroeciarum est ordi- 
nanda, iam non est in usu. Nec inde consequitur Episcopos perseverare 
posse ac debere in inolita praxi, providendi paroecias per rectores ad 
nutum amovibiles, et quidem deputatos absque ullo praevio examine 
cum facultatibus ministerialibus de anno in annum renovandis, adeo ut 

nullus parochus iam securitatem habeat manendi in sua paroecia: longe 
quidem alia est dispositio Codicis, can. 454 et can. 459 § 1-3, quae 
ius commune, nunc in re vigens, repraesentat. 

Ex adverso, etiam omisso quod incertum manet num ius com- 
mune nunc aptandum non sit fortasse quod vigebat a. 1911, quando 
Apostolica prodiit praefata decisio, in quo iure quidem concursus prae- 
scribebatur, ad mentem quoque Codicis videtur Lusitania comprehendi 
inter illas regiones in quibus paroeciarum provisio fit per concursum: 
fit, inquam, saltem virtualiter, si non ipsa re et effectu. Siquidem modus 
ab inducta separatione usque in praesens servatus, fuit modus anor- 
malis et irregularis, qui solummodo tribuendus sit statui perturbato 
Ecclesiae Lusitanae; qua perturbatione durante Episcopi nullum in hac 
parte determinatum éus secuti sunt, sed in praxi vindicarunt sibi per- 
amplam quandam libertatem vel contra ius agendi, quia aliter non fide- 
bant posse se congruenter providere necessitatibus fidelium et curae ani- 
marum. At vero, status perturbatus, praesertim violentia inductus, licet 
per aliquod tempus perseverans, non est dicendus immutasse funditus 
statum iuris praecedentem, qui immo virtualiter perseverare censetur, 
quatenus, scilicet, re etiam et effectu perseveraret, sublata perturbatione 
et violentia. Quum igitur ante separationem vigeret in Lusitania disci- 
plina concursus in provisione paroeciarum, videtur haec eadem, saltem 
virtualiter, usque in praesens perseverasse, ac propterea ad mentem 
Codicis, can. 459, § 4, retinenda, donec Apostolica Sedes aliud decre- 
verit. Nec inde consequitur redeundum ad specialem formam, decreto 
regio 2 ian. 1866 praescriptam, quam e contrario sustulit omnino lau- 
data decisio de cuius exsequutione res est. Obvia est enim distinctio 
inter disciplinam concursus ad normam iuris communis seu Tridentini 
et formas speciales concursus peragendi, in singulis regionibus hac 
illave auctoritate inductas: quamvis itaque forma specialis a potestate 
civili praescripta, iure cessaverit, recuperante Ecclesia in hac quoque 
re suam libertatem, adhuc tamen perseverare videtur in Lusitania, iuxta, 
mox disceptata, obligatio provisionis paroeciarum per concursum, seu 
disciplina generalis concursus, nunc ordinanda in particulari ad nor- 
mam iuris Tridentini quod magis explicavit S. P. Benedictus XIV 
(cfr. documentum IV in calce laudati Codicis) et ad peculiares loci tem- 
porumque conditiones necessitatesque. 


Resou.utio. - Hac porro rerum serie plena deliberatione perpensa, 
Emi Patres S, C. Concilii in plenariis comitiis diei 13 aprilis 1918 rescri- 
bendum censuerunt: 


| 
| 

Episcopi poterunt in inolita praxi perdurare ad annum; interim 
ipsi conficiant elenchum, transmittendum ad H. S. C., paroeciarum quae 
dotem sufficientem habent. Elapso autem anno, paroecias, quae sufficien!em 
dotem habent, conferant ad normam Cod. Iur. Can., c. 459, § 3, n. 1-3, 
poterunt vero alias conferre ad nutum. Curent tamen iidem Episcopi ut 
quamprimum hae paroeciae congrua dote compleantur. 

Quam Emorum Patrum resolutionem, referente infrascripto S. Con- 
gregationis Secretario, SS. Dfius Noster Benedictus div. prov. PP. XV, 
in audientia diei 15 eiusdem mensis et anni, approbare et confirmare 
dignatus est. 

I. Mort, Secretarius. 


SACRA CONGREGATIO DE RELIGIOSIS 


I 


DE QUIBUSDAM LIBRIS AD INSTITUTA RELIGIOSARUM IURIS PONTIFICII PERTI- 
NENTIBUS, REVISIONI ET CORRECTIONI S. CONGREGATIONIS SUBIICIENDIS. 


In Congregatione Generali, habita in Palatio Vaticano die 29 mar- 
tii 1919, Emi ac Revmi S. R. E. Cardinales negotiis Religiosorum Soda- 
lium praepositi, opportunum iudicarunt praescribendum ut omnia Insti- 
tuta et Congregationes Religiosarum Iuris Pontificii libros quoslibet, 
continentes consuetudines, usus aut similes quocumque nomine veniant 
(Direttorio, Coutumier, etc.), apud eas in usu, praeter Constitutiones 
adprobatas, necnon preces proprias [nstituti, in communi recitari soli- 
tas, inspectioni et correctioni huius S. Congregationis subiiciant; idemque 
exigatur in novis Institutis adprobandis. 

Facta autem relatione SSmo D. N. Benedicto Pp. XV per R. P. D. 
Secretarium, in audientia diei 31 eiusdem mensis, S. S. sententiam 
Emorum PP. adprobavit ac propterea mandavit ad hoc fieri Decretum. 

Haec S. igitur Congregatio vi praesentis Decreti mandat ut omnia 
et singula Instituta seu Congregationes Religiosarum Iuris Pontificii, 
seu etiam Piae Societates mulierum sine votis ad modum Religiosarum 
in communi viventium a S. Sede adprobatae, libros quosvis ut supra 
recensitos, intra terminum unius anni ad eamdem S. Congregationem 


transmittant. 


| 
| 

Curent autem Revmi Ordinarii locorum, in quibus Supremae Mode- 
ratrices alicuius [nstituti et Congregationis mulierum, de quibus agitur 
in praesenti Decreto, commorantur, ut illas quamprimum de imposita 
obligatione certiores faciant: easque admoneant non prohiberi in Insti- 
tutis et Congregationibus respectivis dictorum librorum usum, quousque 
ab hac S. C. aliter, si casus ferat, statuatur. 


R. Carp. Scapine.ui, Praefectus. 


L. S. 
Maurus M. Serafini, Ab. O. S. B., Secretarius. 


II 
DUBIUM 


CIRCA DEPENDENTIAM MONIALIUM AB ORDINARIIS IN GALLIA ET BELGIO 


A pluribus Episcopis nec non Religiosis Communitatibus proposi- 
tum fuit dubium: 


« An Monasteria Monialium, quarum vota ex Instituto sunt solemnia, 
« sed ex S. Sedis praescripto sunt simplicia, in Gallia et Belgio ab Ordi- 
«nariis locorum dependeant eadem ratione ac ante Codicis promul- 
« gationem >. 

S. Congregatio, re mature perpensa, respondendum censuit: « Sup- 
« plicandum SSmo ut decernere dignaretur nihil innovandum esse in 
« dependentia Monialium praedictarum ab Ordinariis locorum in Gallia 
« et Belgio, prout post restaurationem ab uno saeculo et amplius hucus- 
« que observatum est: cauto tamen quod nulla potestas sit Episcopis ad 
«immutandas Regulas antiquorum Ordinum aut Constitutiones Monia- 
«lium a S. Sede adprobatas ». 

In audientia infrascripto Secretario concessa die 13 maii 1919 
SSihus resolutionem adprobavit et, ut publici iuris fieret, mandavit. 

Datum Romae ex Secretaria S. C. de Religiosis, die 22 maii 1919. 


Maurus M. Serafini, Ab. O. S. B., Secretarius. 


| 

SACRA CONGREGATIO DE PROPAGANDA FIDE 


DECRETUM 


ARCHIEPISCOPUS ULTRAIECTENSIS NOMINATUR PRAESES IN HOLLANDIA PIAEB 
UNIONIS CLERI PRO MISSIONIBUS. 


Cum pia Unio cleri pro Missionibus, huius S. Congregationis Fidei 
Propagandae auctoritate probata, pluribusque indulgentiis ac spiritua- 
libus privilegiis a SSmo D. N. Benedicto Pp. XV benigne ditata, etiam 
in Hollandia, Deo adiuvante, institui ac propagari coeperit, ad eius 
incrementa in dioecesibus dictae nationis promovenda, opportunum 
consilium visum est Praesidem eiusdem piae Unionis pro Hollandia 
constituere R. P. D. Henricum Van de Wetering, archiepiscopum Ultra- 
iectensem, cuius ductu eadem Sodalitas moderata nobilissimum finem, 
quem praestitutum habet, facilius assequatur. Utendo igitur facultate a 
Summo Pontifice sibi concessa in audientia diei 20 superioris mensis 
martii, infrascriptus Cardinalis Praefectus S. huius Consilii Christiano 
Nomini Propagando, memoratum Antistitem Ultraiectensem ad officium 
Praesidis Unionis cleri pro Missionibus, in universa Hollandia, per prae- 
sens Decretum nominat atque confirmat. Contrariis non obstantibus 
quibuscumque. 

Datum Romae ex Aedibus Sacrae Congregationis, die 11 aprilis, 
anno 1919. 


GuLieLMus Carp. Van Rossum, Praefectus. 


L. S. 


C. Laurenti, Secretarius. 


Acta, vol. XI, n. 7. — 2-6-0919. 17 

SACRA CONGREGATIO RITUUM 


I 
CLAROMONTEN. seu NOVAE CALEDONIAE 


DECRETUM BEATIFICATIONIS SEU DECLARATIONIS MARTYRI1 SERVI DEI BLASII 
MARMOITON, LAICI PROFESSI SOCIETATIS MARIAE, IN ODIUM FIDEI, UTI 
FERTUR, INTEREMPTI. 


Societas Mariae, vulgo Maristarum, a Venerabili Servo Dei loanne 
Claudio Colin, sacerdote, Lugduni, in Gallia, anno 1824 fundata et in 
plures regiones eiusdem nationis et etiam orbis propagata, dum patrem 
legiferum ac primum moderatorem generalem atque sodales aliquot 
sanctitatis fama gloriosos habere laetatur, nunc animum studiumque 
intendit, ut causa beatificationis seu declarationis martyrii alterius 
sodalis, laici professi, Blasii Marmoiton, apud sacrorum Rituum Con- 
gregationem introduci valeat. Hic Dei Famulus in pago Yssac-la-Tou- 
rette, Claromontensis dioeceseos in Gallia, die 16 martii anno 1812 natus 
eademque die baptizatus, post brevem suae peregrinationis curriculum, 
mense iulio anni 1847 in Nova Caledonia ab inimicis christiani nominis 
crudeliter interfectus est. Ab ineunte aetate, a parentibus pie institu- 
tus, praeclara exhibuit futurae sanctitatis specimina et indicia, eumque 
puerum cognati et vicini uti angelum aestimabant et vocabant. Studiis 
dans operam et morum suayitate et ingenii acumine aequalibus prae- 
lucebat. In agris colendis patri infirmo saepe adiutor, colonos invisere 
cogebatur, eosque salutaribus monitis et exemplis instruebat. Sollicitus 
de maiori sui spiritus perfectione, recessum et solitudinem summopere 
amabat, ut Dei vocem melius audire eiusque voluntatem agnoscere 
atque opere implere mereretur. Peculiari pietatis affectu SSthum Eucha- 
ristiae Sacramentum et Deiparam Virginem Mariam prosequebatur. 
Neque solum quotidie utriusque altare devotissime visitabat, sed etiam 
librum sibi valde carum, proprio nomine signatum et in familia dili- 
genter custoditum, cui titulus: Visites au Saint-Sacrement et & la Sainte 
Vierge, assidue perlegebat. Quum in Consilio Municipii de. illuminatione 
et decore domus Dei ageretur, statutum fuit, ut singulae familiae vicis- 

sim per singulos annos subministrarent quod esset necessarium pro 
lampade ardente coram SSmho Sacramento. Et Blasius, qui erat a Con- 
siliis, non modo primum annum ad hoc opus adimplendum pro sua 
familia postulavit, sed ipse idem singulis eiusdem anni diebus, mane 
citius surgens, ecclesiam adibat, ut SSmi Sacramenti lampadis refo- 
veret lumen. Insuper qualibet die dominica adsistebat divinis officiis 
ac mysteriis, potissimum in ecclesia parochiali loci Pessat-Villeneuve 
nuncupati, ubi etiam cantorum choro suam praestabat operam valde 
utilem. Pabulum spirituale sibi aliisque praebebat lectione librorum de 
actis sanctorum et annalium de Propaganda Fide super statu missio- 
num. Ad sacram synaxim accedebat prima dominica cuiusvis mensis 
et festis solemnioribus, praesertim divini Redemptoris eiusque sanctis- 
simae Genitricis; in quorum honorem et memoriam quotidie recitabat 
sanctum Rosarium, uti validum praesidium et admirabile compendium 
precum ac mysteriorum. Spretis mundi oblectamentis, mandata Dei fide- 
liter custodiebat cum integritate vitae sensuumque temperantia et mor- 
tificatione. Divino amore et zelo flagrans, liberalis in egenos, sequester 
pacis in familiis, cunctisque opportune beneficus, de se humillime sen- 
tiebat coram Deo et hominibus. [uxta hance viam, prout in Actis pro- 
cessualibus describitur, ambulans Dei Servus, quum ad aetatem duode- 
viginti annorum pervenisset, a quadam sacra concione circa missiones 
et ex Annalibus Propagationis Fidei feliciter permotus, divina operante 
gratia, statuit se suasque vires missionibus dicare et Societatem Mariae, 
de iisdem optime meritam, ingredi. Plures tamen exortae sunt difficul- 
tates publicae et privatae, auctae quoque a conscriptione militari tam 
sui quam alterius fratris Gilberti atque ab obitu pii genitoris, qui adhuc 
vivens, ob infirmitatem, Blasio domesticis praeesse negotiis reliquerat. 
Verum, omnibus obstaculis devictis, Dei Famulus, die undecima mensis 
martii anni 1842, Lugdunum concessit, ut Societati Mariae nomen daret, 
una cum loanne Raynaud, Ioanne Taragnat et sacerdote Douarre pagi 
parocho, qui parochiale officium dimiserat, ut inter missionarios Mari- 
stas, Deo vocante, adscriberetur. Itaque eadem die, vespertinis horis, 
quum in praefatam civitatem prospero itinere pervenissent, omnes sese 
obtulerunt P. Ioanni Claudio Colin, Superiori Societatis Mariae, qui 
eos benevolo laetoque animo excepit, et Blasium Marmoiton ad novi- 
tiatum statim admisit. Hic, adhuc tyro, miram ostendit patientiam et 
fortitudinem, tum in ictu quem ex involontaria causa receperat, tum in 
gravi infirmitate, qua exinde affectus est. Interim Dei Famulus, quum 
notitiam apprehendisset martyrii sacerdotis et missionarii maristae 
B. Petri Aloysii Chanel, similis pro Fide mortis desiderio incensus, 

veniam a Superioribus petiit et obtinuit, ut exteris missionibus inter 
infideles Societati Mariae concreditis destinaretur. Inde Blasius, tyro- 
cinio iam rite peracto, vota fratris coadiutoris in eadem Societate die 
11 martii anni 1843 nuncupavit et die 3 maii eiusdem anni a Galliis 
profectus est una cum aliis sociis sub praeside Episcopo tit. Amatensi 
Douarre e Societate Mariae, qui, episcopali dignitate a S. Sede deco- 
ratus, eiusdem auctoritate missionem in Nova Caledonia condendam 
susceperat. In illam regionem omnes appulerunt die 21 decembris ipsius 
anni 1843, atque illico manus apposuerunt domui habitationis et ora- 
tionis aedificandae atque novae missioni catholicae instituendae. Dum 
Episcopus et duo sacerdotes missionarii PP. Bougeyron et Viard sacrum 
ministerium peragebant, linguam regionis simul addiscentes, frater coa- 
diutor Blasius, cum altero socio coadiutore loanne Taragnat, rei fami- 
liaris et sacrae aedis decoris, necnon horti, victus et vestitus curam 
habebat. Insuper indigenas videre studebat, eosque, modo quo _poterat, 
alloqui de Deo, de Christo Iesu, de Fide et religione catholica, ipsos 
ita disponens ad maiorem patrum instructionem et ad baptismum alia- 
que sacramenta rite recipienda. Orationi impense vacans, regularum 
Societatis custos, virtutibus ornatus, SSmae Eucharistiae cultor eximius 
et B. Mariae Virginis devotissimus filius, hisce praesidiis instructus ad 
proximum certamen et agonem pro Fide Christi sustinendum paratus 
inventus est. Mense enim iunio anni 1847 coepta est persecutio in mis- 
sionarios, qui in loco Balade sanctum ministerium exercebant; atque 
ethnici ex illa tribu magno impetu et furore domum missionis aggressi, 
Blasium Marmoiton lancea crudeliter percutiunt. Hic, gravi vulnere 
afflictus, statim sacramentis Ecclesiae recreatur, et de vita sociorum 
sollicitus eos ad fugam hortatur, ut certam effugiant mortem. Crucia- 
tibus oppressus et in lecto decumbens, iterum sacramentis roboratus, 
salutari hortatione ac benedictione accepta ab Episcopo Collomb, adstan- 
tes consolatur, seque laetum ac paratum profitens mori pro Christo et 
pro conversione et perseverantia Caledonensium in Fide, veniam simul 
ex toto corde adprecatur a Deo pro suis suorumque sodalium persecu- 
toribus. Dum vero, ita debilitatus, Ipse vires sumere et aliquot gressus 
facere potuerat, ut ad sacellum iret et in domo Dei animam exhalaret, 
repente ab uno ex iis, qui missionarios persequebantur eorumque domum 
sacramque aedem et suppellectilem iam devastaverant et in odium 
religionis catholicae profanaverant, ethnico et barbaro post nova et 
horrenda tormenta, capite obtruncatus est. Fama sanctitatis et martyrii 
Servi Dei in pago La Tourette, in tota regione Claromontensi et apud 
indigenas Novae Caledoniae viguit et viget, signis ac prodigiis, uti fer- 

tur, etiam confirmata. Hine Processus Ordinarius Informativus in Curiis 
ecclesiasticis Claromontensi et Novae Caledoniae super ea adornatus 
est; eiusque Acta Romam ad sacram Rituum Congregationem delata. 
Quum vero omnia in promptu sint, nihilque obstet ut ad ulteriora pro- 
cedi possit, instante Rho P. Ludovico Copéré, Societatis Mariae postu- 
latore generali, attentisque litteris postulatoriis quorundam Emorum 
S. R. E. Cardinalium, plurium Rmorum Archiepiscoporum et Episco- 
porum, Vicariorum Apostolicorum et Missionariorum, praesertim Novae 
Caledoniae et Societatis Mariae, necnon Consilii generalis Operis Pro- 
pagationis Fidei ex utraque sede centrali Parisiensi et Lugdunensi, 
Emus et Rmhus Dominus Cardinalis Nicolaus Marini, huius Causae 
Ponens seu Relator, in Ordinario sacrorum Rituum Congregationis 
coetu subsignata die ad Vaticanum coacto, sequens dubium discutien- 
dum proposuit: An signanda sit Commissio introductionis Causae in 
casu et ad effectum, de quo agitur? Et Emi ac Rmi Patres sacris tuen- 
dis ritibus praepositi, post relationem ipsius Emi Ponentis, audito voce 
et scripto R. P. D. Angelo Mariani, Fidei promotore generali, cunctis 
diligenter perpensis respondendum censuerunt: Signandam esse Com- 
missionem introductionis Cuusae beatificationis seu declarationis martyrii, 
si Sanctissimo placuerit. Die 13 martii 1919. 

Hisce omnibus Sanctissimo Domino nostro Benedicto Papae XV 
per infrascriptum Cardinalem sacrae Rituum Congregationi Praefectum 
relatis, Sanctitas Sua rescriptum eiusdem Sacrae Congregationis ratum 
habuit; propriaque manu signare dignata est Commissionem Introdu- 
ctionis Causae beatificationis seu declarationis martyrii Servi Dei Blasii 
Marmoiton, laici professi Societatis Mariae, die 14 eisdem mense et 
anno. 


s& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 


Alexander Verde, Secretarius. 

II 
MARIANOPOLITANA 


DE MISSA ET COMMUNIONE DURANTE EXPOSITIONE SS. SACRAMENT! 


Rmus Dfius Paulus Bruchési, Archiep. Marianopolitanus, Sacrae Ri- 
tuum Congregationi ea quae sequuntur, reverenter exposuit; videlicet: 

«In nonnullis ecclesiis et oratoriis publicis vel semipublicis, ubi 
« Ssthum Eucharistiae Sacramentum legitime asservatur, usus quidam 
« introductus est, ut Missae cantatae vel lectae coram Sstho Sacramento 
‘« solemniter exposito in Altari celebrentur, atque intra vel extra Missas 
«in eodem Altari, durante expositione, Sancta Communio Christifide- 
« libus administretur. Hinc idem Archiepiscopus postulavit: Utrum hic 
« usus permitti, vel tolerari possit? ». 

Et Sacra eadem Congregatio, audito specialis Commissionis suffra- 
gio, omnibus perpensis, praepositae quaestioni respondendum censuit: 

« Ad primam partem, praefatum usum non licere, sine necessitate, 
«vel gravi causa, vel de speciali indulto; et ad secundam partem 
« negative, iuxta Decreta, et detur Decretum n. 3448 Societatis Iesu, 
«11 maii 1878, ad I ». 

Atque ita rescripsit, declaravit et confirmavit, die 17 aprilis 1919. 


bh A. Carp. Vico, Ep. Portuen. et S. Rufinae, 
S. BR. C. Praefectus. 


L. S. 
Alexander Verde, Secretarius. 


III 
DUBIUM 


Proposito dubio: « An usus buyrsae, corporalibus includendis desti- 
-« natae, permittt possit pro colligendis eleemosynis? », Sacra Rituum 
Congregatio, audito specialis Commissionis suffragio, respondendum 
censuit: Negative. 

Atque ita rescripsit, et servari mandavit. Die 2 maii 1919. 


o& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 

IV 
DECRETUM 


SUPER OCCURRENTIA DUORUM RESPONSORIORUM DE TEMPORB CUM DUOBUS 
RESPONSORIIS APOSTOLORUM ET EVANGELISTARUM, VEL MARTYRUM TEM- 
PORE PASCHALI. 


A Sacra Rituum Congregatione pro opportuna declaratione postu- 
latum fuit: 


« Quaenam norma sit habenda quoties, infra Hebdomadam | et IJ 
« post Octavam Paschae, in Communi Apostolorum et Evangelistarum 
« vel Martyrum, Tempore Paschali, in II vel III Nocturno recurrant ea 
« Responsoria, quae iam fuerint in primo Nocturno recitata, cum Lectio- 
« nibus de Scriptura occurrente ». 

Et Sacra eadem Congregatio, audito specialis Commissionis suffragio, 
omnibus sedulo perpensis, ita rescribendum censuit: 

«I. Tum in Communi Apostolorum et Evangelistarum, tum in Com- 
« muni Martyrum, Tempore Paschali, loco septimi Responsorii Ego sum 
« vitis, dicatur Responsorium: Tristitia vestra, quoties in I Nocturno reci- 
« tatae sint Lectiones de Scriptura occurrente cum suis Responsoriis de 
« Tempore, Feria III et VI infra hebdomadam I et II post Octavam 
« Paschae. 

« II. In Communi autem Apostolorum et Evangelistarum, Tempore 
« Paschali, loco Responsorii quinti: Virtite magna, dicatur Responso- 
«rium: Pretidsa in conspéctu Démini, quoties in I Nocturno Lectiones 
« fuerint de Scriptura occurrente cum suis Responsoriis de Tempore, 
« Feria IV et V infra hebdomadam I et II post Octavam Paschae. 

« IIL. Futuris autem editionibus Breviarii Romani, in Communi 
« Apostolorum et Evangelistarum, Tempore Paschali, post Responso- 
« rium quintum, inseratur sequens Rubrica: “ Feria II et V infra hebdo- 
« madam I et II post Octavam Paschae, quoties in I Nocturno Lectiones 
« fuerint de Scriptura occurrente cum suis Responsoriis de Tempore, 
«loco praecedentis Responsorii de Tempore, dicitur sequens: FH. Pre- 
« tidsa in conspéctu Démini, allelija, * Mors sanctérum ejus, allelija, 
«¥. Custédit Déminus émnia ossa eérum, unum ex his non conteré- 
« tur. * Mors ,, ». 

« Item in Communi Apostolorum et Evangelistarum et in Communi 
« Martyrum, Tempore Paschali, post septimum Responsorium inscri- 
« batur haec Rubrica: “ Sicubi, Feria III et VI infra hebdomadam I 
«et If post Octavam Paschae, quoties in I Nocturno Lectiones fuerint 
« de Scriptura occurrente cum suis Responsoriis de Tempore, loco prae- 
«cedentis Responsorii dicitur sequens: kf. Tristitia vestra, allelija, * 
« Convertétur in gaudium, allelija, allelija. ¥. Mundus autem gaudébit, 
« vos vero contristabimini, sed tristitia vestra. Convertetur ,, ». 

Atque ita rescripsit, declaravit et servari mandavit. Die 16 maii 1919. 


b& A. Carp. Vico, Ep. Portuen. et S. Rufinae, 
S. R. C. Praefectus, 
L. S. 


Alexander Verde, Secretarius. 


Secretaria Status 949 


ACTA OFFICIORUM 


SECRETARIA STATUS 


AD R. D. SAC. ROGERIUM DE TEIL, SOCIETATIS « A SANCTA INFANTIA » MODERA- 
TOREM: MISSIS QUINQUAGINTA FRANCORUM MILLIBUS, PIAM SODALITATEM 
VEHEMENTER B. P. ADHORTATUR UT, PRO AUGENTIBUS MISSIONUM NECES- 
SITATIBUS, FUSIORE IN POSTERUM MANU, AD ECCLESIASTICAM INDIGENARUM 
INSTITUTIONEM CONFERAT. 


Rme Domine, 


Inter multiplices moeroris causas, quo Romanus Pontifex hisce 
temporibus premitur, haud ultimum sane locum obtinet Sacrarum sol- 
licitudo Missionum, tam gravi, iam aliquot annos, Sacerdotum inopia 
laborantium, ut, nedum optata omnibus incrementa suscipiant, in dies 
magis miserabiliter dilabantur. 

Tanto mederi malo partosque tot laboribus fructus tueri cupiens, 
semel atque iterum Apostolica Sedes praefectos Missionibus Episcopos 
est vehementer adhortata ut, quos invenissent indigenas divinae voca- 
tionis signa praeseferentes, sacris rite educendos curarent, donec pro 
singulis quibusque locis aptus formaretur Clerus, deficientes hinc Mis- 
sionarios commode suppleturus, facilioremque hinc habiturus aditum in 
suspicaces incolarum animos, quibuscum foret patria, genere, lingua, 
moribus denique coniunctus. 

Providum sane opus, quamquam a pluribus feliciter inchoatum, 
lentius tamen quam fert necessitas succrescit, non quod Sacerdotio 
augendi desint adulescentes, sed quia opes plerumque Episcopis non 
suppetunt quibus ecclesiasticae eorum institutioni consulant. 

Dolendis hisce Missionum condicionibus compositum nuper immane 
bellum extremam veluti plagam inflixit, ut iam non tam prosperitas quam 
ipsa earumdem vita in discrimen adducta videatur. 

Cum res eo devenerint, supremus Ecclesiae Pastor, pro eo quo 
flagrat salutis animarum ardore Religionisque profectus, tum singulos 
fideles tum pias omnes sodalitates obtestatur ut pinguem sane messem 

paucitate operariorum ne interire sinant, collatisque simul viribus tam 
ingens a vinea Domini exitium avertere conentur. 

In istam vero Societatem, quae a Sancta Infantia Iesu nomen habet, 
oculos praecipue convertit, eamque enixe rogat ut geminata exhinc 
industria parvis seminariis subvenire pergat, in quibus potissimae, 
ne dicam unicae, vexatarum spes Missionum ad Sacerdotium aluntur. 

Haud equidem latet Pontificem certam iam nunc annuarum colla- 
tionum partem in aliquot ex redemptis pueris instituendos erogari, qui 
bonam de se spem movent Sacerdotali quondam munere functuros; 
eaque de re et Sibi vehementer gaudet et debitam Societati laudem 
lubenti animo tribuit. 

Florentem tamen istam Sodalitatem melius atque amplius de Reli- 
gione merituram censet, si vel fusiore in posterum manu id operis pro- 
sequatur, suaeque beneficia largitatis ad illos quoque non redemptos 
pueros porrigat, qui iudicio Episcoporum in sortem Domini vocati 
videantur. 

Te itaque, dignum Sodalitii Praesidem, Beatissimus Pater omni 
studio adhortatur ut in sanctissimum hoe opus, quod pii Fundatoris 
menti apprime consentaneum apparet, tamquam in alterum eiusdem 
Sodalitii finem incumbas ad idque aperte sodalium caritatem implores, 
quos aeque libenter et in primarium finem redimendorum infantium 
et in alterum de sacerdotibus indigenis formandis stipem collaturos 
confidit, quorum opera divinae veritatis lumen expertibus tot adhuc 
populis quantocius inferatur. 

Quo autem laetiore animo propositum aggrediaris, quinquagivta 
hisce francorum millibus piae collationis Sanctitas Sua facit initium, 
vota simul ex corde promens ut, Patris acti exemplo, vel maiores lar- 
giantur opes quotquot nihil habent satius quam ut Christi regnum, iis 
adhibitis mediis, quae opportuniora esse aetas ostenderit, per Orbem 
dilatetur. 

Deum denique toto pectore adprecatus ut inceptis propitius adsit, 
laboresque tuos caelestium gratiarum rore foecundet, apostolicam Pon- 
tifex benedictionem, suecessus simul auspicem ac praecipuae voluntatis 
testem, cum Tibi tum Societati universae libentissime impertitur. 

Romae, ex Secretaria Status, die 28 maii 1919. 


Addictissimus tibi 
P. Carp. Gasparri, a Seoretis Status. 


i 

COETUS S. R. E. CARDINALIUM 
A SUMMO PONTIFICE PECULIARITER DESIGNATUS 


DUBIA CIRCA COMPETENTIAM SS. CC. CONCILII ET DE RELIGIOSIS IN QUIBUS- 
DAM NEGOTIIS RELIGIOSORUM. 


In peculiari coetu Ehhorum Patrum iuxta canonem 245 Cod. I[uris 
Canonici a Beatissimo Patre designatorum, propositis dubiis: 


1. Utrum omnes quaestiones, seu instantiae, quae attingunt aliquod 
ius, aut commodum (seu interesse) alicuius familiae religiosae, aut soda- 
lium religiosorum, spectent privative ad S. C. de Religiosis. 

2. Utrum concedere, servatis consuetis normis, sanationes et condo- 
nationes quoad praeteritum, et reductiones quoad futurum relate ad 
capellanias et alia legata, quae, licet concredita non sint Ordini aut fami- 
liae religiosae, qua talis, erecta tamen aut translata reperiuntur in eccle- 
siis religiosorum, spectet ad S. U. Concilii, an potius ad S. C. de Religiosis. 

3. Cuinam Congregationi competentia tribuenda sit quoad dispen- 
sationem ad Ordines sacros recipiendos a Religiosis sive ex defectu 
aetatis sive ab irregularitate, sive quoad alias conditiones quae ad co:.- 
ferendos Ordines requiruntur, sive quod ad studia pertinet quae sacris 
ordinationibus sunt praemittenda. 

4, Cuinam Congregationi competentia tribuenda sit quoad religiosos 
dispensandos, qui propter morbum vel alia de causa a Missae celebra- 
tione physice vel moraliter impediuntur, veluti si pedibus consistere non 
valeant. 

Emi Patres Cardinales, quibus a SSmho D. N. Benedicto PP. XV 
resolutio commissa fuit, respondendum censuerunt: 

Ad 1. Affirmative: in sensu tamen canonis 251 Codicis Iuris Canonici. 

Ad 2. Privative ad S. C. de Religiosis, quoadusque legatorum admi- 
nistratio et adimplementum concredita sint Religiosis. 

Ad 3. Ad S. C. de Religiosis. 

Ad 4, Ad S. C. de Religiosis. 

Quae omnia SSmhus D. N. rata habuit et confirmavit. 

Romae, die 24 martii 1919. 


C. Carp. De Las, Episc. Sabinen., Secretarius. 

DIARIUM ROMANAE CURIAE 


SACRA CONGREGAZIONE Dl PROPAGANDA FIDE 


AVVISO DI CONCORSO 


E aperto presso la S. C. di Propaganda Fide il concorso per la provvista 
di un ufficio di minutante. 

I sacerdoti che desiderassero prendervi parte dovranno esibire alla Segre- 
teria della detta S. C., entro quindici giorni dalla data del presente avviso, la 
domanda corredata delle opportune generalita e del « nulla osta» del relativo 
Ordinario. 

E richiesta per l’ammissione al detto concorso la laurea in S. Teologia o 
in Diritto Canonico. 

E poi in facolta dei concorrenti presentare quei titoli che possono com- 
provare la loro capacita all’ufficio in parola. 

A suo tempo verranno stabiliti i giorni in cui avra luogo il concorso. 

A titolo di informazione per i sacerdoti che volessero concorrere, si avverte : 


1) che il concorso consistera in due prove scritte, delle quali una in 
lingua latina, l’altra in italiano; 

2) che i temi verseranno specialmente sulla Teologia Morale e sul Diritto 
Canonico; 

3) che si terra in particolare considerazione la conoscenza delle lingue 


estere ; 
4) i concorrenti non dovranno eccedere |’eta di 40 anni compiuti. 


Roma, dalla S. C. di Propaganda Fide, 31 maggio 1919. 


SACRA CONGREGAZIONE DEI RITI 


Martedi 29 aprile 1919, presso l’Emo e Rmho Signor Cardinale Granito 
Pignatelli di Belmonte, Ponente della Causa di beatificazione e canonizzazione 
del Ven. Carlo Giacinto di Santa Maria, Sacerdote professo dei Romitani Scalzi 
di S. Agostino, si é tenuta la Congregazione dei Sacri Riti Antipreparatoria, 
nella quale dai Rmi Prelati Officiali e dai Consultori teologi si é discusso il 
dubbio sopra l’eroismo delle virti esercitate dallo stesso Ven. Servo di Dio. 

La mattina di martedi 13 maggio 1919, nel Palazzo Apostolico Vaticano, 
si é tenuta la Congregazione dei Sacri Riti Ordinaria, nella quale al giudizio 
degli Emi e Rmi Signori Cardinali componenti Ja medesima, sono state sotto- 
poste le seguenti materie: 

1) Introduzione della Causa di Beatificazione e Canonizzazione della 
Serva di Dio Paola Elisabetta, al secolo Costanza Cerioli ved. Buzecchi-Tassis, 
fondatrice dell’Istituto della Santa Famiglia, in Bergamo: 

2) E parimenti introduzione della Causa di beatificazione, ovvero dichia- 
razione del Martirio, del Servo di Dio Biagio Marmoiton, laico professo della 
Societa di Maria (Maristi), ucciso, come si asserisce, in odio alla Fede il 1847 
nella Nuova Caledonia. 


Martedi 27 maggio 1919, nel Palazzo Apostolico Vaticano, con |’ intervento 
degli Emi e Rmi Signori Cardinali e col voto dei Rmi Prelati Officiali e dei 
Consultori Teologi componenti la Sacra Congregazione dei Riti, si é tenuta una 
seconda volta la Congregazione Nuova-Preparatoria, per discutere sul dubbio 
di due miracoli, che si asseriscono operati da Dio per intercessione del B. Teo- 
filo da Corte, Sacerdote professo dell’Ordine dei Frati Minori, e che sono pro- 
posti per la Canonizzazione del medesimo Beato. 


SEGRETERIA DI STATO 


NOMINE 


Con biglietti della Segreteria di Stato il Santo Padre si é degnato di 
nominare: 


3 maggio 1919. L’Emo signor Cardinale Michele Lega, Convisitatore Apo- 
stolico dei Luoghi Pit dei Catecumeni. 


9 » » L’Emmo signor Cardinale Aidano Gasquet, Bibliotecario di 
Santa Romana Chiesa. 

» » » Mons. Filippo Mauri, Prelato Referendario del Supremo 
Tribunale della Segnatura Apostolica. 

10 > » L’ Emo signor Cardinale Vittorio Amedeo Ranuzzi de’ Bian- 


chi, Protettore della Congregazione dei Figli di 
Maria Immacolata. 

12 » » L’Emo signor Cardinale Basilio Pompilj, Protettore della 
Congregazione dei Frati Bigi e dell’Istituto delle 
Suore Bigie Elisabettine. 

19 > » Tl Rev. P. Luigi Copéré, Procuratore Generale della Societa 
di Maria, Consultore della Sacra Congregazione 
dei Religiosi. 

20 maggio 1919 Mons. Enrico Sibilia, arcivescovo titolare di Side, e Mon- 
signor Alfredo Peri-Morosini, vescovo titolare di 
Arca, Consultori della Sacra Congregazione degli 
Affari Ecclesiastici Straordinari. 

27 > » Il Rev. Sac. D. Carmelo Conte, Sostituto del Difensore del 
Vincole presso il Tribunale della S. Romana Rota. 

+8 » » L’Emo signor Cardinale Aidano Gasquet, Protettore delle 
Suore di carita del Verbo Incarnato, in Sant An- 
tonio del Texas. 


Con Brevi Apostolici il Santo Padre si é degnato di nominare: 


Protonotari apostolicé ad instar participantium : 


8 febbraio 1919. Mons. Domenico Benigno Cruz, della diocesi della Santis- 


sima Concezione nel Cile. ~ 
14 maggio » Mons. Elia Amieux, della diocesi di Guadalupa. 
16 » » Mons. Adriano Smetz, canonico del Santo Sepolcro. 


Prelatét Domestici di S. S.: 


2 febbraio 1919. Mons. Ernesto Palacios Varos, dell’archidiocesi di Santiago 
del Cile. 

- > » Mons. Baldomero Pradenas, della diocesi della SStha Con- 
cezione nel Cile. 

24 aprile » Mons. Carlo Maritano, vicario del Vescovo castrense in 


Italia. 
» » » Mons. Michele Cerrati, vicario del Vescovo castrense in 
Italia. 
30 » » Mons. Luigi Dubuc, dell’archidiocesi di Montréal. 
> > » Mons. Francesco Saverio de la Durantaye, della medesima 
archidiocesi. 
> » » Mons. Giovanni Edoardo Donelly, della medesima archid. | 
. > » Mons. Giuseppe Arsenio Richard, della medesima archid. 
> > » Mons. Giuseppe Avila Bélanger, della medesima archid. 
- > » Mons. Ermenegildo Cousineau, della medesima archid. 


» » » Mons. Giovanni Ghezzi, dell’archidiocesi di Milano. 


| 


Diariwm Romanae Curiae 955 


ONORIFICENZE 


Con Brevi Apostolici il Santo Padre si é degnato di conferire le seguenti 


onorificenze: 
La Gran Croce dell’Ordine Piano: 


17 maggio 1919. A don Marcantonio Colonna, Principe assistente al Soglio. 


La Commenda dell’Ordine di S. Gregorio Magno, classe civile: 
14 maggio 1919. Al sig. dott. Carlo Marchisio, della diocesi di Novara. 


Ii Cavalierato dell’Ordine di S. Gregorio Magno, classe civile: 


18 dicembre 1918. Al sig. Ludovico Coccapani, dell’archidiocesi di Pisa. 
24 aprile 1919. Al sig. P. Basilio Lamarre, dell’archidiocesi di Montréal. 


26 > » Al sig. Nicola Rivero, della diocesi di Santiago di Cuba. 
4 maggio » Al sig. Enrico Alessandro Sleiffers, della diocesi di Harlem. 
16 ~ » Al sig. Renato Leclerc, della diocesi di Coutances. 


20 » » Al sig. Giovanni Poggi, della diocesi di Modigliana. 


La Commenda dell’ Ordine di S. Silvestro Papa: 
2 maggio 1919. Al sig. cav. Giuseppe Felici, di Roma. 


Il Cavalierato dell’Ordine di S. Silvestro Papa: 


9 aprile 1919. Al sig. Latif Kedemos, del vicariato apostolico d’Egitto. 
26 » » Al sig. Arnoldo Adriano Maria Van Eyl, della diocesi di 
Bois-le-Duc. 
29 » » Al sig. Francesco Parisi, di Roma. 
21 maggio » _ Al sig. Gerardo van der Heyden, della diocesi di Breda. 


MAGGIORDOMATO DI SUA SANTITA 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 
Camerierit Segreti soprannumerari di S. S.: 


29 gennaio 1919. Mons. Giuseppe Lebeau, dell’archidiocesi di Ottawa. 
29 aprile » Mons. Mario Nuzzi, della diocesi di Arezzo. 
12 maggio » Mons. Romualdo Pasté, dell’archidiocesi di Vercelli. 


| 
| 

12 maggio 1919. Mons. Carlo Salamano, della medesima archidiocesi. 

19 > » Mons. Francesco Parroccini, della diocesi di Montefiascone. 
» > » Mons. Giuseppe Paganucci, della diocesi di Fano. 

30 » » Mons. Prospero Casella, dell’archidiocesi di Genova. 


Camerieri Segreti di Spada e Cappa Soprannumerari di S. S.: 


aprile 1919. Al sig. Barone Hans von Montagnac-Vords, della diocesi 
di Coira. 

maggio » Al sig. conte Luigi Affre de Saint-Rome, dell’archidiocesi 
di Parigi. 


Camerieri d’onore in abito paonazzo di 8. S.: 


aprile 1919. Mons. Ermenegildo Bullian, dell’archidjocesi di Udine. 
: » Mons. Giacomo Magnani, arciprete parroco di Porto Santo 
Stefano. 
maggio » Mons. Sebastiano Gaetano, della diocesi di Castellammare 
di Stabia. 
Mons. Giuseppe Musante, della diocesi di Livorno. 


Cameriere d’onore di Spada e Cappa soprannumerario di S. S.: 


maggio 1919. Il sig. Giacomo Leser, della diocesi di Ratisbona. 


Cappellano Segreto d’onore di S. S.: 


marzo 1919. Mons. Carlo Pasquinelli, dell’archidiocesi di Lucca. 

